qundao/data-zh-poetry huggingface dataset:
答蒋弘父会稽莫春见寄
作者：吾丘衍
朝代：元

我有谢公志，游山好名山。尝时把酒醉风景，此心遂与烟云閒。君游剡水春未还，东山石磴穷登攀。千花罗绮照春媚，百鸟喧哢娱心颜。盘桓岩幽访禹迹，竹阴树影莓苔色。灵书久秘不可窥，飞空馀编竟谁识。人间乐事风散烟，人生谁复能千年。黄金不铸子期寿，贤达每在希神仙。长江隔烟水，江流几千里。我吟李句怀谢公，东山蔷薇花始红。溪村酒熟琥珀味，诸君日日歌春风。王君东山士，襟期应可人。传来白璧未酬价，光彩照耀梁台珍。石扉掩苍润，閒径荫美竹。临风远寄江水音，可对春风为予读。
终南道士问汉碑
作者：吾丘衍
朝代：元

柱史谈经地，终南古迹存。神仙能间出，道德岂虚言。河汉秋云冷，城池海气昏。羽翰如可致，细与问真源。字洒金壶墨，传闻古二仙。崇台何杳杳，至道极玄玄。令尹今谁再，延熹岁已千。无由操九节，怅望想云烟。
终南道士问汉碑·其一
作者：吾丘衍
朝代：元

柱史谈经地，终南古迹存。神仙能间出，道德岂虚言。河汉秋云冷，城池海气昏。羽翰如可致，细与问真源。
终南道士问汉碑·其二
作者：吾丘衍
朝代：元

字洒金壶墨，传闻古二仙。崇台何杳杳，至道极玄玄。令尹今谁再，延熹岁已千。无由操九节，怅望想云烟。
绝句
作者：吾丘衍
朝代：元

烹茶茅屋掩柴扉，双耸吟肩更撚髭。策杖逋仙山下去，骚人正是兴来时。
胡穆仲挽歌词
作者：吾丘衍
朝代：元

出处嗟吾道，穷经独暮年。凋零鲁先哲，感激汉遗贤。青简馀心在，金华客梦悬。寥寥想孤鹤，吊影白云边。
范令新茶诗
作者：吾丘衍
朝代：元

南山发荣秀，金彩布晓阳。惊雷尔何迟，奕叶粲以芳。园夫履晨露，采掇盈篚筐。石火不待温，变此嘉卉苍。仙蕤入京甸，兹焉得馀香。晨寒井浮花，鼎暖雪汎光。起坐豁幽思，形神共相忘。玉浆琼房仙，启齿为我尝。却顾玉川子，招携碧云乡。
莫种树
作者：吾丘衍
朝代：元

莫种树，种树阴我屋。长大如盖青茫茫，何用春风暂时绿。
菌耳遍沃野
作者：吾丘衍
朝代：元

菌耳遍沃野，琼芝亦芬芳。群阴掩其茨，谁复知尔良。我愿得此草，移根植崇冈。闲攀紫金蕤，挹露晞朝阳。服食换绿髓，轻举过紫皇。招携三辰游，与之同辉光。
落雁图
作者：吾丘衍
朝代：元

水天曾见真如画，烟雨还看画似真。沙上一行飞又去，江南老尽白头人。
藏云阁
作者：吾丘衍
朝代：元

凌空结飞甍，历览周远山。白云尔何来，憩我栋宇间。前山过风雷，此地无暝色。惟应山中人，与尔共休息。
西瓜诗
作者：吾丘衍
朝代：元
体裁：诗

萍实浮楚江，楚人乃见疑。不逢鲁中叟，谁羡耀日姿。秋风满淮甸，萦蔓络紫丝。邵圃失颜色，翠华射玻瓈。当筵鼓金刀，破此倾酒卮。玉露滴苍佩，月冰散红犀。寄言作歌人，勿咏黄台诗。
见虹
作者：吾丘衍
朝代：元

返照馀光白，斜虹带雨长。半天分远近，二气亵阴阳。娲石犹能见，秦桥不见梁。龙渊在何处，倚望极苍茫。
观水
作者：吾丘衍
朝代：元

雨后长流写急湍，奔雷转石喷虚寒。凭谁挂起三千尺，试作庐山瀑布看。
读孙康侯北游集
作者：吾丘衍
朝代：元

丹凤昔飞舞，衔书出天京。孙登起苏门，赴此万里行。览古惬幽趣，题诗播清声。琅琅四百篇，往往物外情。历险客怀倦，凭高壮心惊。归来鬓如丝，兰草秋露荣。年貌不可恃，浮云竟纵横。论交故人稀，矫首朔雁鸣。江汉十年外，远游慰平生。
赋得调冰
作者：吾丘衍
朝代：元

佩环初碎响齐庭，亚父锟铻玉斗惊。太华井寒云液重，金茎露冷雪花明。欲浮仙浪归河汉，无复灵瓜破水晶。相府碧筒君勿醉，凉风羽翼自身轻。
赠冯供奉二绝句
作者：吾丘衍
朝代：元

朝元阁上五色笺，回首春风二十年。今日相逢宫树老，始知方朔是神仙。开元天宝梦中春，曾捧泥金下紫宸。舞帽槿花容易落，等闲老却太平人。
赠冯供奉二绝句·其一
作者：吾丘衍
朝代：元

朝元阁上五色笺，回首春风二十年。今日相逢宫树老，始知方朔是神仙。
赠冯供奉二绝句·其二
作者：吾丘衍
朝代：元

开元天宝梦中春，曾捧泥金下紫宸。舞帽槿花容易落，等闲老却太平人。
赠刊生林玉
作者：吾丘衍
朝代：元

我爱林生刻画劳，能于笔意见纤毫。牙签小字青铜印，顿使山房索价高。
赠刻图书钱拱之男钱瓛二绝句
作者：吾丘衍
朝代：元

唐人小印网蛛丝，汉篆阴文古且奇。赖有钱生能识此，免将古谱较参差。一种青铜自琢磨，尔家铜色似宣和。十年为尔腾声价，不道平生篆已多。
赠刻图书钱拱之男钱瓛二绝句·其一
作者：吾丘衍
朝代：元

唐人小印网蛛丝，汉篆阴文古且奇。赖有钱生能识此，免将古谱较参差。
赠刻图书钱拱之男钱瓛二绝句·其二
作者：吾丘衍
朝代：元

一种青铜自琢磨，尔家铜色似宣和。十年为尔腾声价，不道平生篆已多。
赠吴孟郯
作者：吾丘衍
朝代：元

孟郯今画妙，挥洒得天真。夙昔来仙骨，清高似古人。忘机惟我共，知己复谁邻。忽寄桓玄宅，飞腾易有神。
赠宋道夫诗并叙
作者：吾丘衍
朝代：元

神圣睹河洛，造化穷阴阳。灵书秘玄言，妙测无隐藏。临江宋道夫，精艺名久扬。为我作影数，知来意何长。寒灰已无然，岂复生夜光。鹤化或可待，烟霞庶翱翔。青阳去遥遥，钟叟道乃彰。观化忽神化，令人慕遐荒。
赠打碑吴居士二绝句
作者：吾丘衍
朝代：元

天上琅文网绛纱，垂芒廓落字聱牙。何当拂此来人世，为识清都蔡少霞。曾于水火识阴阳，拂拂玄虚道乃彰。知白定应能守黑，不须更觅大还方。
赠打碑吴居士二绝句·其一
作者：吾丘衍
朝代：元

天上琅文网绛纱，垂芒廓落字聱牙。何当拂此来人世，为识清都蔡少霞。
赠打碑吴居士二绝句·其二
作者：吾丘衍
朝代：元

曾于水火识阴阳，拂拂玄虚道乃彰。知白定应能守黑，不须更觅大还方。
过玉泉
作者：吾丘衍
朝代：元

东山白石路，霜草相因依。碧泉吐明珠，隐隐涵玉辉。拊阑紫鳞惊，日暮倒影归。犀火或可然，吾当测幽微。
送人归隐
作者：吾丘衍
朝代：元

郭台贤梦远黄金，奕奕良才竟陆沉。朽索岂维千里马，樊笼难畜九皋禽。云霄我漫存高志，竹素君能契夙心。此去扁舟忽回首，他年野服重相寻。
送友人还江西
作者：吾丘衍
朝代：元

文彩垂星虹，欲献明光宫。琉璃水沉紫烟润，花生彩笔摇春风。行行辞家几千里，交游每结青云士。尔来客舍依我邻，夷说悠德不归意。燕山五色雪舞花，大河一夜回仙槎。故园桂松色依旧，人民城郭还惊嗟。丈夫平生。
送商继显
作者：吾丘衍
朝代：元

昔送春水别，悠悠岁华迁。廉车忽东来，清风满长川。我家衡门古城曲，养素居真抱幽独。少年未免笑陈平，委巷何人重干木。君能下士倾里闾，时恒过我谈诗书。丈夫贵义乃如此，高怀可似东平徐。凤凰衔书紫云阙，驿使连催向春发。此行莫嗟老相随，尚父犹能赞纶綍。青云万里何茫茫，冥鸿不飞天路长。瀛洲松桂各有意，未应笑□孤兰芳。人间聚散岂得已，义士由来重知己。璅陵旧隐固依然，东山须为苍生起。
送谢卿游北
作者：吾丘衍
朝代：元

黄鹄振六翮，一举凌苍穹。高飞固其常，谁言待秋风。十月江水寒，候雁别沙碛。我守塞门居，君为远行客。木叶落古道，回首东山云。朔野极渺茫，神州望氤氲。□□□□□，谈笑识公子。问君阻山川，胡为倏来此。取任非有意，观海同此心。托赠行迈篇，遥遥寄遐音。
送金华何道心
作者：吾丘衍
朝代：元

公侯秉鉴悬清空，群材照影青云中。垂天鹏翼忽九万，齐门弹瑟悲回风。人生抱负岂得已，何况壮志欺英雄。昔君校书江山邑，官舍凄凉广文客。尔来留滞吴山阳，薇花秋风几朝夕。万言杯水何足道，知己相逢各倾倒。镜湖道士今已无，高阳酒徒亦烟草。我忆列仙乘太虚，君如邹阳长曳裾。他年一笑复相见，吴山月色知何如。
送陆静复游张公石室
作者：吾丘衍
朝代：元

骑驴入石璧，我闻古仙人。洞天秘云烟，道隐孰与亲。羽士玉清侣，浪迹寄隐沦。鍊真□阳山，采秀葛水滨。乘兴忆遐趣，飘然问飙轮。西风满空山，桂子玉露新。□□□有地，天香散衣巾。折桂勿久品，桃花易千春。
送陈渭叟还葛溪景德观
作者：吾丘衍
朝代：元

葛溪去钱塘，一百三十里。仙人有遗迹，丹光玉泉水。昔年左仙翁，九鍊金色紫。服之上云汉，人仰空剑履。橘亭一何幽，笑尔千树李。苏耽亦仙人，临水昔种此。渭叟得真道，羞将钓璜比。摘芳咽金液，汲井漱晨齿。遥追两仙趣，抚掌白云里。居山十二载，松雪自知己。归去请勿迟，庞公厌城市。
郑中行欲听洞箫
作者：吾丘衍
朝代：元

我有凤玉管，琅然韫天音。能令钟子期，不听山水琴。郑叟识我趣，入郭乃见寻。语意不尽言，高情寄长吟。何当良夜秋，逸举怀古今。舟泛碧水月，声摇紫云林。挥手绝世念，与君契遐心。
酒醒试野服
作者：吾丘衍
朝代：元

酒醒微风入，天高白鹤飞。坐看烟景变，何日洞天归。发乱便纱帽，身閒且布衣。未能逃姓字，转欲见人稀。
酦醅
作者：吾丘衍
朝代：元

银河泻液迎春风，摇光泛影琉璃钟。芙蓉泣霜腻香薄，石髓滴花浮玉虫。氍毹红深五云热，漏壶水尽蟾蜍渴。欲借金茎一寸冰，满堂笑看妲娥月。
金鱼曲二首
作者：吾丘衍
朝代：元

锦霓散影飞海空，霞浆浩饮酣群龙。紫鳞一夜变春色，琼丹照耀桃花红。珊瑚折钩舞条脱，守宫暗泣凝娇血。碧塘烟水涵雾沙，水中火色神仙家。天吴魂惊梦欲死，神辉煌煌赤龙子。仙人剪霞掷波浅，红玉依微锦光晚。绛绡落佩流弯环，碧水悠溶暖娇转。桃花成鳞飞锦梭，彩虹短折珊瑚柯。玉珰移阶照晨影，御沟梦冷鸳鸯波。
金鱼曲二首·其一
作者：吾丘衍
朝代：元

锦霓散影飞海空，霞浆浩饮酣群龙。紫鳞一夜变春色，琼丹照耀桃花红。珊瑚折钩舞条脱，守宫暗泣凝娇血。碧塘烟水涵雾沙，水中火色神仙家。天吴魂惊梦欲死，神辉煌煌赤龙子。
金鱼曲二首·其二
作者：吾丘衍
朝代：元

仙人剪霞掷波浅，红玉依微锦光晚。绛绡落佩流弯环，碧水悠溶暖娇转。桃花成鳞飞锦梭，彩虹短折珊瑚柯。玉珰移阶照晨影，御沟梦冷鸳鸯波。
铜韦皋像
作者：吾丘衍
朝代：元

贞元美化出成都，遗爱文翁道岂殊。三寸青铜人未识，可堪指点笑侏儒。
长江巨浪图
作者：吾丘衍
朝代：元

卷中秋色似江皋，已觉轩窗走六鳌。笑我气吞云梦泽，更将椽笔起波涛。
闻蒋弘父重五游葛岭有诗因寄五首
作者：吾丘衍
朝代：元

湖雨朝仍作，山云昼不开。竹枝苍凤湿，石藓紫云堆。放饮多仙兴，狂歌欠我来。平生慕函谷，拟学抱关梅。雨急檐槛冷，墙阴薜荔长。清游能不阻，羽士复相忘。巾子山云黑，鹅儿酒色黄。遥伶佩兰客，寂寞向三湘。山路行疏雨，真游自有期。问舟寻古井，把酒赋新诗。已似陶元亮，能无远法师。道人相问好，我到未多时。
闻蒋弘父重五游葛岭有诗因寄五首·其一
作者：吾丘衍
朝代：元

湖雨朝仍作，山云昼不开。竹枝苍凤湿，石藓紫云堆。放饮多仙兴，狂歌欠我来。平生慕函谷，拟学抱关梅。
闻蒋弘父重五游葛岭有诗因寄五首·其三
作者：吾丘衍
朝代：元

山路行疏雨，真游自有期。问舟寻古井，把酒赋新诗。已似陶元亮，能无远法师。道人相问好，我到未多时。
闻蒋弘父重五游葛岭有诗因寄五首·其二
作者：吾丘衍
朝代：元

雨急檐槛冷，墙阴薜荔长。清游能不阻，羽士复相忘。巾子山云黑，鹅儿酒色黄。遥伶佩兰客，寂寞向三湘。
闻蒋弘父重五游葛岭有诗因寄五首·其五
作者：吾丘衍
朝代：元

危亭出空山，葛公仙祠古。松声起玄籁，竹林散飞雨。观身嗟云浮，倾觞慕遐举。吾将复朝阳，人事遽如许。
闻蒋弘父重五游葛岭有诗因寄五首·其四
作者：吾丘衍
朝代：元

海中有蓬莱，万里阻弱水。灵踪不可到，真境复在此。丹藏碧山秀，台空白云起。何能鍊金沙，往结浮丘子。
闻蒋弘父重五游葛岭有诗因寄五首·其四
作者：吾丘衍
朝代：元

海中有蓬莱，万里阻弱水。灵踪不可到，真境复在此。丹藏碧山秀，台空白云起。何能鍊金沙，往结浮丘子。危亭出空山，葛公仙祠古。松声起玄籁，竹林散飞雨。观身嗟云浮，倾觞慕遐举。吾将复朝阳，人事遽如许。
闻蝉
作者：吾丘衍
朝代：元

城郭南风里，今朝始听蝉。忽如高树杪，泻落半岩泉。耳静生凉思，窗开醒昼眠。无因饱清露，爱尔似神仙。
陈公辅听雨轩
作者：吾丘衍
朝代：元

帝子吟潇湘，潇湘云烟竟茫茫。楚客歌洞庭，洞庭木叶空秋声。岂如敬亭山前野人宅，西风不惊响云滴。烛花未剪书在床，爱尔玄音起虚寂。忽无复有天，洒洒来自然。山中枕流人，如听洗耳泉。神融意适有真趣，汝南郭泰来何暮。忽忆陇头水，罢我膝上琴。旅人动遐思，无此潇洒心。君不闻岩花悲歌杜陵老，山雪空回剡溪棹。祁寒暑雨惟怨咨，流麦漂衢竟谁道。与君歌听雨，秋雨最可听。明朝雨歇云亦散，月色满地秋冥冥。
陈渭叟赠新茶
作者：吾丘衍
朝代：元

新茶细细黄金色，葛水仙人赠所知。正是初春无可侣，东风杨柳未成丝。
除夜雪中
作者：吾丘衍
朝代：元

万火千门俗，浮天万井烟。雪中逢此夕，老去惜残年。柏叶寒新采，椒花喜屡传。春风幸可待，更雨坐灯前。
雁影
作者：吾丘衍
朝代：元

联翩罔象楚江干，倏忽飘摇画亦难。散点自冲斜日去，愁阴空落暮烟寒。墨痕不定悠悠水，雅阵还迷渺渺滩。身外有身同此意，人间缯缴谩相看。
雨后
作者：吾丘衍
朝代：元

小桥一夜生春水，得意鸬鹚弄浅深。却喜东风爱颜色，细吹不遣落花沉。
雪中丘子正见过
作者：吾丘衍
朝代：元

风落天花飘酒尊，卷帘閒见玉乾坤。故人乘兴遥相过，也胜王猷不到门。
题吴孟郯画溪山雨霁图
作者：吾丘衍
朝代：元

雨过西风晚，阴晴向此分。溪山净如染，犹有未归云。
题李仲宾使君画潇湘烟雨竹
作者：吾丘衍
朝代：元

绿云绕湘川，九疑亦微茫。帝子不可见，碧鸾自翱翔。李侯洒秋毫，冉冉烟雨乡。猿啸非我听，龙枝日腾骧。缅怀濯缨人，于焉咏沧浪。折我青琅玕，与之拂扶桑。
题杨氏竹石
作者：吾丘衍
朝代：元

梅石森平野，丛篁隐石根。绝怜顽钝质，无语对龙孙。
题牡丹图
作者：吾丘衍
朝代：元

九天霞色染精神，高与群芳别帝臣。彷佛沉香亭下意，何当重见谪仙人。
题阙
作者：吾丘衍
朝代：元

徐市楼船入紫烟，咸阳宫殿梦三泉。华山云白青松老，却笑秦皇不得仙。
题阙
作者：吾丘衍
朝代：元

郑子吾楚秀，文章焕神渊。北望言远游，手把泗水边。昔我识汶叟，尝闻鲁山川。居民有淳风，古服尚宛然。今送子复去，鸿飞冒寒天。长河合层冰，土井无暖泉。雪片没枯草，严风折重绵。长歌杏坛春，俯拜阙里前。行道各有志，韶音振朱弦。回首郭愧台，期君步云烟。
香囊
作者：吾丘衍
朝代：元

蝉翼轻绡玉缕稀，碧花瑶草斗芳菲。一方彩雾笼清气，半剪春风恋薄衣。楚水佩闲江草怨，东山棋罢野蜂飞。金猊灰冷休重炷，凤带流苏舞翠帏。
马虚中为庐山黄尊师画西湖烟雨
作者：吾丘衍
朝代：元

湖山秀绝钱塘西，六鳌截岸开云霓。瑶峰綵树绮罗色，孰将烟雨看冥迷。昔年繁华有如此，金碧楼台画图里。今来观画想当年，一片生绡但烟水。紫霞道士璚楼仙，栖真养素玄又玄。含毫深雾入幽思，写开十里玻璃天。玻璃浮天漾天色，倒影斜分雨云墨。元晖有意共苍茫，岂在西娘艳彫饰。晴天散雨东风吹，雨收已觉非当时。它年携此故山去，松风洒瀑遥相思。
龙吟轩
作者：吾丘衍
朝代：元

四山若龙盘，精庐剡溪曲。中有不蛰龙，长吟破幽绿。道人宴坐起，拂袖窗牖开。手持碧琅玕，听此风雨来。
么·說破真如妙理，唯恐露玄機。春夏秋冬，披星帶月守寒溪。一點殘星
作者：呂侍中
朝代：元

照水，上下接光輝。素波如練，東流不住，錦鱗不遇又空回。
尾·謾傷嗟，空勞力，欲說誰明此理？千尺絲綸直下垂，一波動萬波相隨。
作者：呂侍中
朝代：元

唱道難曉幽微，且恁陶陶度浮世。水寒煙冷，小魚兒難釣，滿船空載月明歸。
正宮·六么令
作者：呂侍中
朝代：元

華亭江上，煙淡淡草萋萋，浮光萬頃。長篙短掉一蓑衣，終日向船頭上穩坐，來往故人稀。綸竿收罷，輕拋香餌，箇中訊息有誰知？。
南呂·一枝花白蓮
作者：呂天用
朝代：元

瑤池施素妝，洛浦誇清景。廬山傳絕豔，太華擅高名。秋水澄澄，洗得胭脂淨，淡梳妝百媚生。裁剪下雪膩香柔，包含盡風清露冷。
梁州·縱不虢國女承恩楚闥，大管是太真妃出浴華清。水雲鄉喧滿秋娘性。
作者：呂天用
朝代：元

也不羨紅妝翠蓋，金屋銀屏。鉛華絳彩，繡絡珠瓔。他則待佔秋江獨步傾城，倚秋江壓盡繁英。他生得臉兒媚脈脈盈盈，長得腰兒瘦風風韻韻，立的個影兒孤嫋嫋婷婷。這些，可人。晚涼睡殺鴛鴦頸，與秋月淡相映。天遣嫦娥下太清，來赴蓬瀛。
梁州·難趁逐鶯期月夜，怎追隨燕約花朝？棲香覓意誰知道？春光錯過，
作者：呂天用
朝代：元

媚景輕拋。虛辜豔杏，忍負夭桃。夢魂杳不在花梢，精神懶豈解爭高。喜孜孜翠袖兜籠，嬌滴滴玉纖捻扌若，笑吟吟羅扇招搖。替他，窨約。秋深何處生芳草？殘菊邊且胡鬧。不似姚黃魏紫好，忍負良宵。
煞·滿池玉蕊連枝瑩，一片瓊葩徹骨清。綠楊影裡畫船輕，趁一派歌聲，
作者：呂天用
朝代：元

十里波光如鏡。俺本待閒遣水雲興，被藕絲嫩把柔腸廝系定，越教人惹恨牽情。
隔尾·金風不念香須少，玉露那憐粉翅嬌。風露催殘冷來到，豔陽時過了。
作者：呂天用
朝代：元

暮秋天怎熬，將一捻兒香肌斷送了。
隨尾·休只管妝添澤國三秋景，我則怕狼藉江鄉一夜冰。雖宜同根栽並蒂
作者：呂天用
朝代：元

生，受了些蓮心苦，割不斷連理情。若不採蓮人把你手掌內奇擎，明日西風起替得你凌波襪兒冷。秋蝶數聲孤雁哀，幾點昏鴉噪。桂花隨雨落，梧葉帶霜凋。園苑蕭條，零落了芙蓉萼，見一個玉胡蝶體態嬌。描不成雅淡風流，畫不就輕盈瘦小。
么·到冬來落瓊花陣陣飄，剪鵝毛片片飛。橫窗梅影映疏籬，草堂中滿斟
作者：呂止庵
朝代：元

酒數杯。醉時節盹睡，一任教紅塵滾滾往來飛。
么·到夏來看湖光瀲灩生，香風處處微。披襟散發綠楊堤，得一日過一日
作者：呂止庵
朝代：元

無了一日。爭何名利，想人生自古七十稀。
么·到秋來看東籬菊綻金，玩長天月似水。正江涵秋景雁初飛，樂吾心笑
作者：呂止庵
朝代：元

談飲數杯。酒逢知契，把黃花亂插滿頭歸。
仙呂·醉扶歸
作者：呂止庵
朝代：元

瘦後因他瘦，愁後為他愁。早知伊家不應口，誰肯先成就。營勾了人也罷手，吃得我些酩子裡罵低低的咒。頻去教人講，不去自家忙。若得相思海上方，不到得害這些閒魔障。你笑我眠思夢想，則不打到你頭直上。有意同成就，無意大家休。幾度相思幾度愁，風月虛遙授。你若肯時肯不肯時罷手，休把人空拖逗。
元和令·素娥公案嚴，牛女分緣儉。蒼虯鉤玉控雕簷，翠屏人半掩。綵鸞
作者：呂止庵
朝代：元

收鏡入妝奩，霓裳誰再拈？。
商調·知秋令為董針姑作
作者：呂止庵
朝代：元

心間事，腸斷時，醉墨寫烏絲。千金字，織錦詞。繡針兒，不比鶯兒燕子。相思病，萬種情，幾度海山盟。誰薄倖？誰至誠？更能行，到底如何離影？情如醉，悶似痴，春瘦怯春衣。添憔悴，廢寢食。減腰肢，怎脫厭厭病體？千金字，萬古心，翻作斷腸吟。恩情厚，怨恨深。不知音，誰會重拈繡針？。
商調·集賢賓嘆世
作者：呂止庵
朝代：元

嘆浮生有如一夢裡，將往事已成非。迅指間紅輪西墜，霎時間滄海塵飛。正青春綠鬢斑皤，恰朱顏皓首龐眉，轉回頭都做了北邙山下鬼。題起來總是傷悲，都不如酒淹衫袖溼，花壓帽簷低。
尾聲·蝸角名休苦貪，蠅頭利總休覓。鶴長鳧短不能齊，到頭來不知誰是
作者：呂止庵
朝代：元

我則待混俗為最，總不如葫蘆今後大家提。
撥不斷·為冤家，恨咱家。三兜根用意收拾煞，纏得上十分緊恰。怕松時
作者：呂止庵
朝代：元

重套上吳綾襪，從纏上幾時撇下。
攪箏琶·閒言探，切恐話交參。休道咱虛，怕伊不敢。豈怕外人知，只恐
作者：呂止庵
朝代：元

娘監。離恨悶愁兩下耽，獨自個羞慘。
新水令·巧盤雲髻插瓊簪，穿一套素衣恁般甜淡。他說得話兒巖，合下手
作者：呂止庵
朝代：元

脾和，莫不是把人賺？。
梧葉兒·爭甚名和利，問甚麼我共你。咱人可也轉眼故人稀，漸漸的將朱
作者：呂止庵
朝代：元

顏換，看看的早白髮催。題起來好傷悲，赤緊的當不住白駒過隙。
步步嬌·微露金蓮唐裙下，端的是些娘大，剛半札。若舞霓裳將翠盤踏，
作者：呂止庵
朝代：元

若是覷絕他，不讓楊妃襪。
沉醉東風·那步輕輕慢撒，移蹤款款微踏。或是到晚夕，臨床榻，擁鮫綃
作者：呂止庵
朝代：元

枕邊燈下。那的是冤家痛緊恰，脫了鞋兒纏咱。
翠裙腰·老來多病逢秋驗，便覺嫩涼添，懶搖紈扇閒紋簟。卷朱簾，晚妝
作者：呂止庵
朝代：元

樓外月纖纖。
賺尾·昂藏醉臉，桂香襟袖沾。花下心無慊，樽前興未厭。釣銀蟾，瑤臺
作者：呂止庵
朝代：元

獨佔，立金梯長笑一掀髯。
越調·天淨沙為董針姑作
作者：呂止庵
朝代：元

夜深時獨繡羅鞋，不言語倒在人懷，做意兒將人不採。甚娘作怪，繡針兒簽著敲才。海棠輕染胭脂，綠楊亂撒青絲，對對鶯兒燕子。傷心獨自，繡針兒停待多時。玉纖屈損春蔥，遠山壓損眉峰，早是閒愁萬種。忽聽得賣花聲送，繡針兒不待穿絨。冷清清獨守蘭房，悶懨懨倚定紗窗，呆答孩搭伏定繡床。一會家神魂飄蕩，繡針兒籤這梅香。套數。
逍遙樂·有何拘繫，則不如一枕安然，直睡到紅日三竿未起。樂吾心詩酒
作者：呂止庵
朝代：元

琴棋，守團圓稚子山妻。富貴功名身外禮，懶營求免受驅馳。則不如放懷遣興，悅性怡情，展眼舒眉。
醋葫蘆·到春來聽黃鶯枝上鳴，聞杜鵑花下啼。聲聲叫道不如歸，囊中錢
作者：呂止庵
朝代：元

勸君休愛惜。拚了個醉而醒醒而復醉，席前花影坐間移。
金盞兒·更西風釅，微雲斂。黃昏即漸，暑氣消沛。陰晴乍閃，冰魂尚潛。
作者：呂止庵
朝代：元

指甲痕芽天生塹，雙簾，又傳宮樣印眉尖。
雙調·夜行船詠金蓮
作者：呂止庵
朝代：元

顏色天然風韻佳，據精神閉月羞花。膩粉妝，施勻罷，風流處那些兒堪畫。
雙調·風入松
作者：呂止庵
朝代：元

半生花柳稍曾耽，風月暢尷尬。付能巴到藍橋驛，不堤防煙水重淹。追想盟山誓海，幾度淚溼青衫。
雙雁兒·不如聞早去來兮，樂清閒窮究理，無辱無榮不縈繫。守清貧絕是
作者：呂止庵
朝代：元

非，遠紅塵參道德。
離亭宴歇指煞·做時節彼各休心厭，做時節休把人坑陷。常歡喜星前月下，
作者：呂止庵
朝代：元

休等閒間面北眉南。既做時休忐忑，若意懶後眾生便減。我著片無忝和樸實心，博伊家做怪膽。
么·瞬息間地北天南，又是便鴻書去。問多嬌芳信何期？笑指到玉梅吐處。
作者：呂濟民
朝代：元

朱顏綠鬢難留住，調弄了幾拙訥的兒父。算光陰咫只風波，恍著暮晴朝雨。
正宮·鸚鵡曲寄故人和韻
作者：呂濟民
朝代：元

心猿意馬羈難住，舉酒處記送別那《梁父》。想人生碌碌紛紛，幾度落紅飛雨。
雙調·蟾宮曲贈楚雲
作者：呂濟民
朝代：元

寄襄王雁字安排，出岫無心，蔽月多才。目極瀟湘，家迷秦嶺，夢到天台。浮碧漢陰睛體態，逐西風聚散情懷，卷又還開，去又還來。雨罷巫山，飛下陽臺。贈玉香可人兒暖玉生香，弄玉團香，惜玉憐香。畫蛾眉玉鑑遺香，伴才郎玉枕留香，捧酒卮玉容噴香，摘花枝玉指偷香。問玉何香，料玉多香。見玉思香，買玉尋香。
借琴
作者：员怡然
朝代：元
体裁：七言律诗

桐梓年深半裂开，峄阳道士独怜才。细磨蛇腹秋风起，轻凿龙池夜雨来。此日铭边重注字，当年爨下欲成灰。何时试鼓阳春曲，预拂空山小石台。
宝应寺塔
作者：员怡然
朝代：元
体裁：七言律诗

五色云中现七层，不知何代法门兴。归来远客长迎望，老去闲僧已倦登。金铎无声风不起，宝瓶有影日初升。时闻梵呗盘空下，知是檀那夜施灯。
月中桂
作者：员怡然
朝代：元
体裁：七言律诗

霜风吹老桂婆娑，轮满旁枝长渐多。万古秋香悬宇宙，一株晴影照山河。云间衔子无黄鹤，天上看花有素娥。折向人间应不识，九重清露湿鸣珂。
访原头范君才
作者：员怡然
朝代：元
体裁：七言律诗

长忆原头范隐君，我来踪迹不相闻。林鸠屋角啼清昼，山犬篱边卧白云。药石犹能资疾病，丹青元不画功勋。藻陂家主应逢念，一路秋阳草树熏。
送陈文理还京师
作者：员怡然
朝代：元
体裁：七言律诗

十年不见老元龙，髯鬓萧萧带朔风。万里关河秋月白，九重宫阙晓云红。功名有分皆身外，聚散无凭似梦中。问我能来定何日，移家今在五门东。
句
作者：员炎
朝代：元

宿雨乍收云叶断，犹疑电影掣湖心。
宴集东平湖亭
作者：员炎
朝代：元

北海尊前人似玉，东原城下水如天。满眼荷花三百顷，采莲人语隔秋烟。
扇尾羊
作者：员炎
朝代：元

冯翊春草香芊绵，柔毛食饱饮苦泉。卧沙稀肋琼箸细，带霜小耳春茧圆。扇尾一方移种类，风头万里摇腥膻。吾生本无食肉相，不烦浼手愁烹煎。
洛阳怀古分韵得发字
作者：员炎
朝代：元

东洛打空城，北邙连废阙。怀古动悲吟，远客生华发。
隆德宫
作者：员炎
朝代：元

林花细妥胭脂色，水荇轻淤翡翠泥。歌舞留连嫌昼短，楼台缥缈觉天低。
马酮
作者：员炎
朝代：元

漫说千杯不醉人，清光压倒洞庭春。携行可用紫丝络，渴饮不烦乌角巾。摇动革囊成酝酿，封藏花盎作逡巡。坐中一混华夷俗，或有豪吞似伯伦。
高唐道中
作者：员炎
朝代：元

影孤海内干戈满，愁入天涯草树低。桑柘影空蚕已老，陂塘涸尽燕无泥。
七月七日同宋显夫学士暨经筵僚属游上京西山纪事二首
作者：周伯琦
朝代：元

联冈叠阜卫神都，万幕平沙八阵图。朝柱星垣周社稷，宗藩盘石汉规模。官堤亘野丰青草，禁禦深林暗碧榆。地辟天开到今日，九重垂拱制寰区。盘盘绝顶抚峥嵘，目尽天涯一掌平。海气腾空摇铁刹，山风卷雾净金城。鞲鹰秋健诸酋帐，苑马宵肥七校营。相顾依然情未已，携壶明日约同倾。
七月七日同宋显夫学士暨经筵僚属游上京西山纪事二首·其一
作者：周伯琦
朝代：元

联冈叠阜卫神都，万幕平沙八阵图。朝柱星垣周社稷，宗藩盘石汉规模。官堤亘野丰青草，禁禦深林暗碧榆。地辟天开到今日，九重垂拱制寰区。
七月七日同宋显夫学士暨经筵僚属游上京西山纪事二首·其二
作者：周伯琦
朝代：元

盘盘绝顶抚峥嵘，目尽天涯一掌平。海气腾空摇铁刹，山风卷雾净金城。鞲鹰秋健诸酋帐，苑马宵肥七校营。相顾依然情未已，携壶明日约同倾。
七月六日上京慈仁殿进讲纪事
作者：周伯琦
朝代：元

紫宸肃肃讲帷开，冠佩如云接上台。圣德乾坤同覆载，陈言海岱益涓埃。凉风拂户鸣金钥，细雨侵帘润宝台。拜赐霞觞春浃髓，衢尊愿见被埏垓。
七月十二日奉诏以香酒使曲阜代祀孔庙作
作者：周伯琦
朝代：元

葱葱佳气拥龙光，尊湛流霞手炷香。温诏面宣乘驲使，明禋心报绂麟乡。金茎团露瑶台润，紫菊含风翠琐凉。再拜将诚思复命，眼前彩凤集朝阳。
七月十二日奉诏以香酒赐曲阜代祀孔圣庙越五日别翰林诸友
作者：周伯琦
朝代：元

分班扈跸到滦京，侍从官闲暑气清。圣主素知吾道重，颁香特遣孔林行。中原庙貌山川古，万代纲常日月明。虔祀归时迎大驾，共承经术赞承平。上京两月得从容，视草堂前华影重。黄阁宣麻书数纸，大官尚酝日千钟。题名已愧联群玉，善颂惟知儗华封。王事期程行有日，从今夜夜梦鳌峰。
七月十二日奉诏以香酒赐曲阜代祀孔圣庙越五日别翰林诸友·其一
作者：周伯琦
朝代：元

分班扈跸到滦京，侍从官闲暑气清。圣主素知吾道重，颁香特遣孔林行。中原庙貌山川古，万代纲常日月明。虔祀归时迎大驾，共承经术赞承平。
七月十二日奉诏以香酒赐曲阜代祀孔圣庙越五日别翰林诸友·其二
作者：周伯琦
朝代：元

上京两月得从容，视草堂前华影重。黄阁宣麻书数纸，大官尚酝日千钟。题名已愧联群玉，善颂惟知儗华封。王事期程行有日，从今夜夜梦鳌峰。
七月廿日钦承特命以崇文丞兼经筵参赞官进讲慈仁宫谢恩作
作者：周伯琦
朝代：元

五云深护碧帘栊，面锡纶音简帝衷。两被特恩旬浃内，三登讲席五年中。风光荡荡乾坤大，寸草依依犬马忠。既醉流霞春浃髓，卷阿拭目凤栖桐。
三月七日廷试越三日奏进士榜名作
作者：周伯琦
朝代：元

太平天子策贤良，诏问天人白玉堂。校艺尽遵周典礼，策名宁数汉词章。风鸣松盖宵成韵，雨浥梨花雪有香。承乏幸陪诸老后，凌晨金榜出明光。
三月七日廷试进士读卷作
作者：周伯琦
朝代：元

九重传漏日方中，书献贤能列至公。鸡舌含香颁汉署，龙颜动色坐尧宫。彩翚隐隐窗明电，玉凤泠泠帷度风。近侍皋夔多启沃，人才不减古时隆。
三月廿二日侍从圣上汎舟玉泉西寺护国寺行香作二首
作者：周伯琦
朝代：元

西郊柳暗晓风和，岩谷莺花散绮罗。双凤引箫来阆苑，六龙捧棹泛银河。祠宫星列天香蔼，阁道云深禁跸过。九奏虞韶嘉瑞集，明朝齐唱上回歌。翠华游豫暮春天，花满长堤草满川。渔艇凌波遥掷网，农廛趁候竞犁田。皇情嘉共民心乐，御气能增物色妍。析木津头多雨露，从今四海屡丰年。
三月廿二日侍从圣上汎舟玉泉西寺护国寺行香作二首·其一
作者：周伯琦
朝代：元

西郊柳暗晓风和，岩谷莺花散绮罗。双凤引箫来阆苑，六龙捧棹泛银河。祠宫星列天香蔼，阁道云深禁跸过。九奏虞韶嘉瑞集，明朝齐唱上回歌。
三月廿二日侍从圣上汎舟玉泉西寺护国寺行香作二首·其二
作者：周伯琦
朝代：元

翠华游豫暮春天，花满长堤草满川。渔艇凌波遥掷网，农廛趁候竞犁田。皇情嘉共民心乐，御气能增物色妍。析木津头多雨露，从今四海屡丰年。
上京杂诗十首
作者：周伯琦
朝代：元

皇图基正统，朔易建神京。地厚南坡煖，天低北斗明。禁垣金耸阁，朝市石为城。盛业超前古，侯王作干桢。省方绳祖武，清暑顺天时。法从严番直，周庐肃羽仪。？毹驼背展，匼匝马头垂。惟有都人士，长望雨露私。西内西城外，周围十里中。草阴迷辇路，山色护离宫。翠殿光凝雾，璇题影曳虹。鸣銮时一幸，草木尽祥风。百日开名宴，崇班列上公。马鸣金騕袅，冠耀玉玲珑。合乐咸韶奏，群羞水陆丰。林林应述职，能继古人风。官曹多合署，贾肆不常居。事简惟供亿，秋归幸羡馀。有人磨铁砚，何日佩金鱼。直欲排阊阖，犹疑畏简书。水味分咸淡，岚氛集暮朝。烹炊心每厌，冲冒疾偏饶。斥卤元因海，涂泥半是潮。万形皆幻寓，随分得逍遥。卑湿如吴楚，雄严轶汉唐。土床长伏火，板屋颇通凉。菌出沙中美，椒生地上香。忘归江汉客，直欲比家乡。水草饶刍牧，生涯富远氓。旃帘连雪屋，马酒溢琼罂。烂醉无怀氏，狂歌太古声。后车倾国色，艳服更珠缨。闻说开都日，双龙据海中。良何方献策，精卫竟成功。灵去为云雨，皇居焕电虹。黄图三辅右，载笔纪昭融。扈从多馀暇，优游视草堂。特书兼左右，染翰侍明光。简峻程休父，雄深马子长。微才无一技，素食愧鹓行。
上京杂诗十首·其一
作者：周伯琦
朝代：元

皇图基正统，朔易建神京。地厚南坡煖，天低北斗明。禁垣金耸阁，朝市石为城。盛业超前古，侯王作干桢。
上京杂诗十首·其七
作者：周伯琦
朝代：元

卑湿如吴楚，雄严轶汉唐。土床长伏火，板屋颇通凉。菌出沙中美，椒生地上香。忘归江汉客，直欲比家乡。
上京杂诗十首·其三
作者：周伯琦
朝代：元

西内西城外，周围十里中。草阴迷辇路，山色护离宫。翠殿光凝雾，璇题影曳虹。鸣銮时一幸，草木尽祥风。
上京杂诗十首·其九
作者：周伯琦
朝代：元

闻说开都日，双龙据海中。良何方献策，精卫竟成功。灵去为云雨，皇居焕电虹。黄图三辅右，载笔纪昭融。
上京杂诗十首·其二
作者：周伯琦
朝代：元

省方绳祖武，清暑顺天时。法从严番直，周庐肃羽仪。？毹驼背展，匼匝马头垂。惟有都人士，长望雨露私。
上京杂诗十首·其二
作者：周伯琦
朝代：元
体裁：五言律诗

省方绳祖武，清暑顺天时。法从严番直，周庐肃羽仪。�毹驼背展，匼匝马头垂。惟有都人士，长望雨露私。
上京杂诗十首·其五
作者：周伯琦
朝代：元

官曹多合署，贾肆不常居。事简惟供亿，秋归幸羡馀。有人磨铁砚，何日佩金鱼。直欲排阊阖，犹疑畏简书。
上京杂诗十首·其八
作者：周伯琦
朝代：元

水草饶刍牧，生涯富远氓。旃帘连雪屋，马酒溢琼罂。烂醉无怀氏，狂歌太古声。后车倾国色，艳服更珠缨。
上京杂诗十首·其六
作者：周伯琦
朝代：元

水味分咸淡，岚氛集暮朝。烹炊心每厌，冲冒疾偏饶。斥卤元因海，涂泥半是潮。万形皆幻寓，随分得逍遥。
上京杂诗十首·其十
作者：周伯琦
朝代：元

扈从多馀暇，优游视草堂。特书兼左右，染翰侍明光。简峻程休父，雄深马子长。微才无一技，素食愧鹓行。
上京杂诗十首·其四
作者：周伯琦
朝代：元

百日开名宴，崇班列上公。马鸣金騕袅，冠耀玉玲珑。合乐咸韶奏，群羞水陆丰。林林应述职，能继古人风。
上幸西内望北方诸陵酹新马酒彝典也枢密知院奉旨课驹以数上因赋七言
作者：周伯琦
朝代：元

皇舆吉日如西内，马酒新羞白玉浆。遥酹诸陵申典礼，旋闻近侍宴明光。鼓车未数汉千里，厩牧宁推唐八坊。天骑常随龙上下，明朝枢密课驹良。
东便殿进讲赐酒时牡丹盛开作
作者：周伯琦
朝代：元

片云飞雨晓濛濛，高下宫妆掩映中。已染异香朝北极，更依芳影立东风。天颜每为讲经怡，锦绣丛中酒一卮。因笑沉香亭畔客，清狂只解赋新词。
东便殿进讲赐酒时牡丹盛开作·其一
作者：周伯琦
朝代：元

片云飞雨晓濛濛，高下宫妆掩映中。已染异香朝北极，更依芳影立东风。
东便殿进讲赐酒时牡丹盛开作·其二
作者：周伯琦
朝代：元

天颜每为讲经怡，锦绣丛中酒一卮。因笑沉香亭畔客，清狂只解赋新词。
九月一日还自上京途中纪事十首
作者：周伯琦
朝代：元

九月滦阳道，寒烟暗远坰。有山皆积雪，无水不成冰。猎犬高于鹿，鸣鸦大似鹰。欲为风土记，问俗果谁凭。驿程无里数，洼阜峻还低。落日明驼背，晴沙响马蹄。草枯人少聚，地冻路无泥。近市闻喧笑，邮亭又旅栖。行宫临白海，金碧出微茫。铜豹仍分署，韝鹰亦有房。射熊名鄙汉，祝网德怀汤。乾豆遵彝典，人瞻日月光。牛羊群蚁聚，车帐乱星移。刍牧因浇沃，迁留顺岁时。宛驹驰不乏，芦酒醉难支。使客皆儒服，寒风莫向吹。侵晨度偏岭，凛凛气何偏。独石出平地，青山半似燕。近郊初见树，夹道更流泉。向午衣频减，羁怀始豁然。龙门天下壮，只尺异寒暄。云气东西接，泉声日夜喧。柳榆环岸堑，瓜瓞拥篱樊。颇似燕南道，农家各有村。高岭号枪竿，危亭揭岭颠。四山皆培塿，万里尽平川。草树秋犹秀，冰霜石半坚。全燕归眼底，佳气郁中天。洪赞地何高，居人汲井劳。二钱博斗水，百丈曳修绹。石乱山馀骨，沙深溪不毛。岂知江海上，终日厌波涛。怀来虽小县，城郭颇周严。野寺严兵骑，溪桥飏酒帘。唐碑文未泯，汉候吏无觇。山色青堪掇，冈头为少淹。北口七十二，居庸第一关。峭崖屏列翠，急涧玉鸣环。佛阁腾云雾，人家结市阛。马前军吏候，使节几时还。
九月一日还自上京途中纪事十首·其一
作者：周伯琦
朝代：元

九月滦阳道，寒烟暗远坰。有山皆积雪，无水不成冰。猎犬高于鹿，鸣鸦大似鹰。欲为风土记，问俗果谁凭。
九月一日还自上京途中纪事十首·其七
作者：周伯琦
朝代：元

高岭号枪竿，危亭揭岭颠。四山皆培塿，万里尽平川。草树秋犹秀，冰霜石半坚。全燕归眼底，佳气郁中天。
九月一日还自上京途中纪事十首·其三
作者：周伯琦
朝代：元

行宫临白海，金碧出微茫。铜豹仍分署，韝鹰亦有房。射熊名鄙汉，祝网德怀汤。乾豆遵彝典，人瞻日月光。
九月一日还自上京途中纪事十首·其九
作者：周伯琦
朝代：元

怀来虽小县，城郭颇周严。野寺严兵骑，溪桥飏酒帘。唐碑文未泯，汉候吏无觇。山色青堪掇，冈头为少淹。
九月一日还自上京途中纪事十首·其二
作者：周伯琦
朝代：元

驿程无里数，洼阜峻还低。落日明驼背，晴沙响马蹄。草枯人少聚，地冻路无泥。近市闻喧笑，邮亭又旅栖。
九月一日还自上京途中纪事十首·其五
作者：周伯琦
朝代：元

侵晨度偏岭，凛凛气何偏。独石出平地，青山半似燕。近郊初见树，夹道更流泉。向午衣频减，羁怀始豁然。
九月一日还自上京途中纪事十首·其八
作者：周伯琦
朝代：元

洪赞地何高，居人汲井劳。二钱博斗水，百丈曳修绹。石乱山馀骨，沙深溪不毛。岂知江海上，终日厌波涛。
九月一日还自上京途中纪事十首·其六
作者：周伯琦
朝代：元

龙门天下壮，只尺异寒暄。云气东西接，泉声日夜喧。柳榆环岸堑，瓜瓞拥篱樊。颇似燕南道，农家各有村。
九月一日还自上京途中纪事十首·其十
作者：周伯琦
朝代：元

北口七十二，居庸第一关。峭崖屏列翠，急涧玉鸣环。佛阁腾云雾，人家结市阛。马前军吏候，使节几时还。
九月一日还自上京途中纪事十首·其四
作者：周伯琦
朝代：元

牛羊群蚁聚，车帐乱星移。刍牧因浇沃，迁留顺岁时。宛驹驰不乏，芦酒醉难支。使客皆儒服，寒风莫向吹。
九月十七日承诏篆追号明庙玺文锡宴中书有衣币之赐
作者：周伯琦
朝代：元

隆号先朝并两仪，诏新玺绂似生时。俯摹苍颉星辰象，仰写重华霜露思。天派千年皇统正，卿云五色采毫摛。金泥玉检人文炳，拜手惟歌湛露诗。
二月十九日承诏复兼经筵官是日进讲咸宁殿面赐卮酒作
作者：周伯琦
朝代：元

随班晓侍太微垣，讲席纶音忝特恩。兼绾白麻垂泽渥，一卮云液溥春温。缉熙共仰参亭毒，启沃长思固本根。道统有传民极建，巍巍文德照乾坤。
二月廿六日到会稽
作者：周伯琦
朝代：元

七十长亭到会稽，危峰峭壁与云齐。麦畦饱雨农家急，松壑回风野路迷。禹穴神龙千载镇，越台山鸟暮春啼。客衣尘土翛然净，更欲乘流访剡溪。
二月廿六日到会稽明日代祀南镇题飞流亭
作者：周伯琦
朝代：元

会稽山水名天下，南际沧溟北枕江。碧嶂千重盘洞府，鉴湖一曲带藩邦。汉唐疆域今无外，王谢风流世少双。万里越祠竣使事，飞流亭上听淙淙。
五月八日上京慈仁宫进讲纪事
作者：周伯琦
朝代：元

黼扆临西内，文臣侍大廷。曙光团露瓦，暑气散风棂。香案陈群玉，彤惟对六经。精微恭奏御，渊默静垂听。共际天颜怿，因承圣德馨。琼浆能洗髓，霞酝可延龄。臞体深沦浃，丹心欲镂铭。锦铺川草碧，龙绕甸山青。芍药摇樊槛，枌榆护迾軿。巡方虞典礼，讲学汉宫庭。道统齐天地，彝伦炳日星。八荒暨声教，万国永仪刑。
五月八日升除崇文少监兼经筵官拜觐行殿二首
作者：周伯琦
朝代：元

诏移闽节入紬书，凡例森严愧学疏。执简七旬陈薄技，循墙三命拜新除。南薰歌蔼无为治，东壁光遥太乙居。身际承平恩遇渥，敢将经术赞华胥。内阁重叨侍从班，侵晨幄殿觐天颜。丝纶垂问怜疏远，樗栎无遗激钝顽。华盖云容笼阁道，居庸御气绕燕山。都俞不减唐虞盛，舆颂中原沸九关。
五月八日升除崇文少监兼经筵官拜觐行殿二首·其一
作者：周伯琦
朝代：元

诏移闽节入紬书，凡例森严愧学疏。执简七旬陈薄技，循墙三命拜新除。南薰歌蔼无为治，东壁光遥太乙居。身际承平恩遇渥，敢将经术赞华胥。
五月八日升除崇文少监兼经筵官拜觐行殿二首·其二
作者：周伯琦
朝代：元

内阁重叨侍从班，侵晨幄殿觐天颜。丝纶垂问怜疏远，樗栎无遗激钝顽。华盖云容笼阁道，居庸御气绕燕山。都俞不减唐虞盛，舆颂中原沸九关。
仲春入直四首
作者：周伯琦
朝代：元

春云淡淡雨霏霏，翠柏苍松十里围。晓漏催朝鱼钥启，时看黄鸟隔帘飞。草芽未绿柳先黄，曲槛重门辇路长。冰雪初销流禁禦，羊沟又见水汤汤。溶溶太液涨新波，鸂？凫鹥点嫩莎。百尺飞虹通步辇，东西别馆得春多。广寒宫阙插青冥，一带西山簇画屏。霁雪光风融上苑，满城春意护龙庭。
仲春入直四首·其一
作者：周伯琦
朝代：元

春云淡淡雨霏霏，翠柏苍松十里围。晓漏催朝鱼钥启，时看黄鸟隔帘飞。
仲春入直四首·其三
作者：周伯琦
朝代：元

溶溶太液涨新波，鸂？凫鹥点嫩莎。百尺飞虹通步辇，东西别馆得春多。
仲春入直四首·其三
作者：周伯琦
朝代：元
体裁：七言绝句

溶溶太液涨新波，鸂�凫鹥点嫩莎。百尺飞虹通步辇，东西别馆得春多。
仲春入直四首·其二
作者：周伯琦
朝代：元

草芽未绿柳先黄，曲槛重门辇路长。冰雪初销流禁禦，羊沟又见水汤汤。
仲春入直四首·其四
作者：周伯琦
朝代：元

广寒宫阙插青冥，一带西山簇画屏。霁雪光风融上苑，满城春意护龙庭。
仲秋休沐日同崇文僚佐汎舟游西山即事二首
作者：周伯琦
朝代：元

西郊爽气薄西山，山下平湖水接天。十里香风荷盖浪，一川霁景柳丝烟。玉虹遥亘星河上，翠阁双悬日月前。壮观神州今第一，胜游何啻儗飞仙。藕花深处汎楼船，八面亭台绮绣连。晴鹜乱蒲迷弱缆，空蝉落叶和繁弦。蟹螯入手殽烝最，莲实登筵果品先。共倒碧筒宁惜醉，明时多幸侍甘泉。
仲秋休沐日同崇文僚佐汎舟游西山即事二首·其一
作者：周伯琦
朝代：元

西郊爽气薄西山，山下平湖水接天。十里香风荷盖浪，一川霁景柳丝烟。玉虹遥亘星河上，翠阁双悬日月前。壮观神州今第一，胜游何啻儗飞仙。
仲秋休沐日同崇文僚佐汎舟游西山即事二首·其二
作者：周伯琦
朝代：元

藕花深处汎楼船，八面亭台绮绣连。晴鹜乱蒲迷弱缆，空蝉落叶和繁弦。蟹螯入手殽烝最，莲实登筵果品先。共倒碧筒宁惜醉，明时多幸侍甘泉。
伏承恩赐青貂裘作
作者：周伯琦
朝代：元

貂衲古来称贵服，龙光此日被寒儒。金闺通籍联环卫，玉署传经忝范模。挟纩虚言良足鄙，赐袍巧制未为殊。微躯长在春风里，愿播阳和遍九区。
八月六日丁亥释奠孔子庙三十韵
作者：周伯琦
朝代：元

阙里宣尼宅，儒林礼乐区。右文昭代盛，报德圣恩殊。天语颁中禁，星轺发上都。内庭香绕案，光禄酒浮壶。持节惭专对，于原慎载驱。秋阳稀稼穑，官路足槐榆。历历由沂汶，行行望泗洙。岱宗标近甸，鲁殿没荒芜。不见三家采，唯馀五父衢。祀严柔日逼，林近绝晨趋。废堞依脩阜，危台记舞雩。庙宫参象纬，书阁压城阇。反宇周阿峻，回廊百步纡。蛟鳞蟠玉柱，螭首响金铺。庭迥桧千尺，坛虚杏数株。省牲新雨霁，释奠旧章敷。辟户陈笾俎，登歌应瑟竽。尊居玄圣俨，侑食列贤俱。兴俯锵珩佩，周旋谨履絇。祼将宸意达，祝告下诚孚。明燎辉云陛，祥熏集宝炉。共观周典礼，宁数汉规模。似续于今盛，钦崇自古无。缭垣隆象魏，穹石峙龟趺。孤阁青编贮，双亭翠竹扶。山川光拱揖，泉井泽沾濡。推本尊师道，题名述庙谟。伫看戋束帛，岂复叹乘桴。制作先东鲁，朝廷用大儒。愚生深有幸，归上孔林图。
八月廿四日起行驿至通州作
作者：周伯琦
朝代：元

圣恩优异许陈情，苑驷南扬使者旌。薄技岂堪陪侍从，乏才因得直承明。亲庭遥忆经年别，官驿初行第一程。礼乐光华今日盛，长看海晏与河清。
六月七日慈仁宫进讲
作者：周伯琦
朝代：元

清都虎豹肃重关，文石晨趋讲席班。傍阙云容开宝靥，隔帘山影拥青鬟。芸编缃帙分章进，玉斝金罍特诏颁。圣学有传光大业，前星在侍舞斓斑。
兴圣殿进讲即事是日赐酒饮杏花下
作者：周伯琦
朝代：元

穆穆西清讲幄重，黄封赐饮杏花中。晴开步障衣笼锦，香沁流霞颊晕红。千载奇逢酣圣泽，一时凡骨尽仙风。相看天上无它愿，与物为春四海同。
初秋同杨国贤太监耀珠巴戬少监子贞监丞暨僚属重汎湖游西山
作者：周伯琦
朝代：元

清商应候琯，凉飔涤炎歊。兰台多暇佚，西郊共消摇。凌晨拂星露，适兴宁辞遥。稼宝丰黄云，击壤喧髦髫。重峦霏湿翠，澄湖瑩冰绡。朱华拥绿衣，弄影酣且娇。菰蒲漾藻景，柳槐咽残蜩。楼船泛中流，雅会崇风标。华讴振远树，妙舞惊潜蛟。霁虹驾文漪，飞阁摩层霄。登临剧赏眺，沿洄屡停桡。累觞互称寿，气合笑语饶。微云起天际，疏雨鸣林梢。异芳袭四坐，雾里群仙遨。回头扰扰中，何啻万仞超。人生聚合难，况际休明朝。同班侍璧府，峨冠听云韶。兹游岂偶尔，三生旧相招。宛然在瀛岛，孰谓非松乔。羊谢素旷达，李郭真英翘。欢悰各洒洒，归途尽陶陶。揽胜犹未遍，寻盟更联镳。
初秋同杨国贤太监耀珠巴戬少监子贞监丞暨僚属重汎湖游西山
作者：周伯琦
朝代：元
体裁：古风

清商应候琯，凉飔涤炎歊。兰台多暇佚，西郊共消摇。凌晨拂星露，适兴宁辞遥。稼宝丰黄云，击壤喧髦髫。重峦霏湿翠，澄湖莹冰绡。朱华拥绿衣，弄影酣且娇。菰蒲漾藻景，柳槐咽残蜩。楼船泛中流，雅会崇风标。华讴振远树，妙舞惊潜蛟。霁虹驾文漪，飞阁摩层霄。登临剧赏眺，沿洄屡停桡。累觞互称寿，气合笑语饶。微云起天际，疏雨鸣林梢。异芳袭四坐，雾里群仙遨。回头扰扰中，何啻万仞超。人生聚合难，况际休明朝。同班侍璧府，峨冠听云韶。兹游岂偶尔，三生旧相招。宛然在瀛岛，孰谓非松乔。羊谢素旷达，李郭真英翘。欢悰各洒洒，归途尽陶陶。揽胜犹未遍，寻盟更联镳。
初秋同贾子贞监丞过内苑四首
作者：周伯琦
朝代：元

五色云中耸翠峦，千岩琪树洞门寒。金银宫阙青冥上，白昼还疑长羽翰。层甍星拱埶翚飞，乾象盘□百宝围。黼扆中临同北极，坐齐七政运璿玑。碧漪清浅绕蓬壶，翠盖红衣戏彩凫。十顷颇黎香满路，女牛渡口料应无。苔散青蚨石虎蹲，榑桑若木拥端门。绿杨影里晴虹卧，恍似灵槎溯古源。
初秋同贾子贞监丞过内苑四首·其一
作者：周伯琦
朝代：元

五色云中耸翠峦，千岩琪树洞门寒。金银宫阙青冥上，白昼还疑长羽翰。
初秋同贾子贞监丞过内苑四首·其三
作者：周伯琦
朝代：元

碧漪清浅绕蓬壶，翠盖红衣戏彩凫。十顷颇黎香满路，女牛渡口料应无。
初秋同贾子贞监丞过内苑四首·其二
作者：周伯琦
朝代：元

层甍星拱埶翚飞，乾象盘□百宝围。黼扆中临同北极，坐齐七政运璿玑。
初秋同贾子贞监丞过内苑四首·其四
作者：周伯琦
朝代：元

苔散青蚨石虎蹲，榑桑若木拥端门。绿杨影里晴虹卧，恍似灵槎溯古源。
北邙望洛中作
作者：周伯琦
朝代：元

北邙障黄河，隆然更迢递。曲如屏千叠，远若城万雉。河水昆崙来，奔猛沸铁骑。靡然循其隈，岂敢逞齧噬。嵩高倚天外，缑岭耸云际。虎牢相钩连，要束犬牙制。温洛荡其膺，造化清淑萃。居然天地中，大哉此形埶。危级困登跻，仆痡马欲毙。曾巅更平陆，桑粟富树艺。小屋间荒冢，累累不可计。我来二月初，一雨净埃曀。壮观惬夙闻，四表得遥睇。奠鼎老龟食，金汤遗来世。智识或霄壤，捐大得其细。裴回千载思，下山复小愒。
十一月廿八日承诏篆题宣文阁榜作
作者：周伯琦
朝代：元

诏题宫榜号宣文，延阁山储尽典坟。自笑虫鱼笺尔雅，敢将蛇蚓儗凌云。明经重席从今见，妙选登瀛在昔闻。比屋可封知有日，经天纬地是吾君。
十一月廿八日明仁殿进讲作
作者：周伯琦
朝代：元

龙旂簇仗曙光融，藻幄横经圣意隆。上界星辰环北极，中天日月转重瞳。宝猊篆袅窗凝雾，瑞兽炉明殿绕虹。垂拱无为犹访治，万方声教一时同。
十月十二日奉诏以玉德殿西室为宫学大宿卫官等二十五人行弟子礼作
作者：周伯琦
朝代：元

学校尊崇盛典扬，诏迁玉德殿西廊。大官供帐调珍膳，内相传宣饮御觞。授业惭无师道立，明伦喜见国家昌。皇风即日还三代，杞梓楩楠尽栋梁。
十月四日今上亲祀太庙前期备法驾宿斋是日漏下二鼓行礼天清星朗熙事告成伯琦忝下执事谨赋七言八句以颂
作者：周伯琦
朝代：元

晓严法驾蔼云从，太室明禋属孟冬。圭衮龙章虔酌献，箫韶凤舞盛仪容。华星缀露壶声永，瑞霭腾空燎影重。大礼庆成宗社？，坐看寰海颂时雍。
十月四日今上亲祀太庙前期备法驾宿斋是日漏下二鼓行礼天清星朗熙事告成伯琦忝下执事谨赋七言八句以颂
作者：周伯琦
朝代：元
体裁：七言律诗

晓严法驾蔼云从，太室明禋属孟冬。圭衮龙章虔酌献，箫韶凤舞盛仪容。华星缀露壶声永，瑞霭腾空燎影重。大礼庆成宗社�，坐看寰海颂时雍。
十月廿八日己酉台臣传旨拜广东佥宪赐四品服入觐谢恩作
作者：周伯琦
朝代：元

侍经屡得被恩纶，特命乘轺纠外臣。敢用六条明汉典，要令百粤沐尧仁。绣衣春蔼萱花茂，金带光浮荔子新。圣德如天何以报，愿持寸念答严宸。皇华遣使见成周，直指巡行汉礼优。岂意非才登此选，共知渊虑遍南州。严乡公论应多忝，乌鸟私情得少酬。万里举头天只尺，能忘珥笔侍前旒。
十月廿八日己酉台臣传旨拜广东佥宪赐四品服入觐谢恩作·其一
作者：周伯琦
朝代：元

侍经屡得被恩纶，特命乘轺纠外臣。敢用六条明汉典，要令百粤沐尧仁。绣衣春蔼萱花茂，金带光浮荔子新。圣德如天何以报，愿持寸念答严宸。
十月廿八日己酉台臣传旨拜广东佥宪赐四品服入觐谢恩作·其二
作者：周伯琦
朝代：元

皇华遣使见成周，直指巡行汉礼优。岂意非才登此选，共知渊虑遍南州。严乡公论应多忝，乌鸟私情得少酬。万里举头天只尺，能忘珥笔侍前旒。
受除南行有日作
作者：周伯琦
朝代：元

朝听敕目夕治装，眼底斑衣拜北堂。便养颇纡皇上念，叨荣亦列宪臣行。深秋雁影湖边月，初腊梅花岭上霜。平日齑盐今日试，羊城回首是明光。
古墨篇寿韩大雅参议
作者：周伯琦
朝代：元

苍松千岁姿，灵根伏琥珀。吐气结晴云，化作古玄璧。清芬㜶芝兰，坚质等金石。上进蓬莱宫，遂冠龙宾伯。磨研发春英，灿烂翻琼液。密传邹鲁心，仰写羲周画。风雷兴礼乐，日星耀方策。岂惟儒者功，实系斯文脉。君子坐庙堂，群臣赖滋泽。良辰持此寿，播誉永无斁。
同日承诏鉴品题识阁中书画作
作者：周伯琦
朝代：元

五色云中白玉堂，牙签犀轴绚天光。古今缋像丹青妙，贤圣传心翰墨香。游艺无为研阃奥，列名第品愧芜荒。宣文阁玺明星日，羲画箕畴并久长。
咏西内芍药
作者：周伯琦
朝代：元

芳心有待却含羞，独殿群芳弄媚柔。不是红云连阆苑，定应绛雪积昆丘。赭袍重拥翠云裘，尚有春风数日留。天女移来天上种，从今更不数扬州。
咏西内芍药·其一
作者：周伯琦
朝代：元

芳心有待却含羞，独殿群芳弄媚柔。不是红云连阆苑，定应绛雪积昆丘。
咏西内芍药·其二
作者：周伯琦
朝代：元

赭袍重拥翠云裘，尚有春风数日留。天女移来天上种，从今更不数扬州。
哭宪使巴克实彦卿
作者：周伯琦
朝代：元

清时多显达，名使忽沦亡。气槩万夫特，才华百代良。烛妖悬藻鉴，剸兕厉干将。搏击风霜甚，铨衡杗桷当。山涛公服众，张敞法威强。持节巡行远，观风号令扬。埶摧狐兔胆，泽被蜑猺乡。课最超恩级，迁乔赞庙堂。登瀛非左次，移病辍高翔。畿宪重来肃，民蟊自致戕。埋轮声震岳，戢羽谤盈囊。遂有贺兰役，其如陇道长。众思还表著，谁料困膏肓。霄汉无雕鹘，山川失栋梁。朋知皆雪弟，志士总嗟伤。昔别儒班日，叨陪讲席行。音谐流水趣，赏剧禊亭觞。已矣惟荒土，悲哉对夕阳。形骸云雾杳，名姓简编香。幸有池中凤，奇毛续世祥。
四月十二扈从乘舆汎舟西山玉泉次韵左丞许公可用纪事廿韵
作者：周伯琦
朝代：元

首夏清和候，西郊山水乡。飞龙方利见，鸣凤尽高翔。游豫三农慰，巡观八骏骧。采虹明斗盖，文鹢缓风樯。剑佩鹓联序，貂珰鸨肃行。珍羞移饔膳，琛贽自梯航。警跸乾坤廓，旂旌日月扬。五云光郁郁，九奏韵锵锵。雾阁藏莲界，霞杯湛桂浆。洞岩晴拂黛，草树昼生香。探妙由仁智，怡神在弛张。紫鳞依密藻，朱鹭戏回塘。御榻瑶为陛，离宫锦幂厢。诗人咏灵沼，史氏纪昭阳。立政登庸盛，赓歌辅弼良。灵祇诃地胜，畿甸拱天光。熙洽当今日，都俞集一堂。宅中应锡福，治泰更包荒。相业嵩衡峻，词源江汉长。馀波私幸及，播颂殿西廊。
夏日阁中入直五首
作者：周伯琦
朝代：元

金铺蹲兽钥衔鱼，碧树沈沈白玉除。留后命严番直肃，五云深处掌图书。冰盘堆果进流霞，中秘翻馀夕景斜。画舫径从圜殿过，凤麟洲上数荷花。东西二阙赤霄间，百尺金茎万岁山。一道银河天上出，遥分光润散人寰。绛绡蹙蹙石榴明，层柏高榆翠幄清。延宇如天忘伏暑，彩禽时作凤凰鸣。流觞小殿曲栏萦，波影帘栊浸绣楹。静昼敲棋中贵语，君王避暑在开平。
夏日阁中入直五首·其一
作者：周伯琦
朝代：元

金铺蹲兽钥衔鱼，碧树沈沈白玉除。留后命严番直肃，五云深处掌图书。
夏日阁中入直五首·其三
作者：周伯琦
朝代：元

东西二阙赤霄间，百尺金茎万岁山。一道银河天上出，遥分光润散人寰。
夏日阁中入直五首·其二
作者：周伯琦
朝代：元

冰盘堆果进流霞，中秘翻馀夕景斜。画舫径从圜殿过，凤麟洲上数荷花。
夏日阁中入直五首·其五
作者：周伯琦
朝代：元

流觞小殿曲栏萦，波影帘栊浸绣楹。静昼敲棋中贵语，君王避暑在开平。
夏日阁中入直五首·其四
作者：周伯琦
朝代：元

绛绡蹙蹙石榴明，层柏高榆翠幄清。延宇如天忘伏暑，彩禽时作凤凰鸣。
夜坐偶成
作者：周伯琦
朝代：元

清夜严城玉漏迟，杏花疏影散书帷。红尘不到扬雄宅，石鼎焚香读楚词。
天马行应制作
作者：周伯琦
朝代：元

飞龙在天今十祀，重译来庭无远迩。川珍岳贡皆贞符，神驹跃出西洼水。拂郎蕞尔不敢留，使行四载数万里。乘舆清暑滦河宫，宰臣奏进阊阖里。昂昂八尺阜且伟，首扬渴乌竹批耳。双蹄悬雪墨渍毛，疏騣拥雾风生尾。朱英翠组金盘陀，方瞳夹镜神光紫。耸身直欲凌云霄，盘辟丹墀却闲頠。黄须圉人服尨诡，亸鞚如萦相诺唯。群臣俯伏呼万岁，初秋晓霁风日美。九重洞启临轩观，衮衣晃耀天颜喜。画师写仿妙夺神，拜进御床深称旨。牵来相向宛转同，一入天闲谁敢齿。我朝幅员古无比，朔方铁骑纷如蚁。山无氛祲海无波，有国百年今见此。昆崙八骏游心侈，茂陵大宛黩兵纪。圣皇不却亦不求，垂拱无为静边鄙。远人慕化致壤奠，地角已如天尺只。神州苜蓿西风肥，收敛骄雄听驱使。属车岁岁幸两京，八銮承御壮瞻视。《驺虞》《麟趾》并乐歌，《越雉》《旅獒》尽风靡。乃知感召由真龙，房星孕秀非偶尔。黄金不用筑高台，髦俊闻风一时起。愿见斯世皞皞如羲皇，按图画卦复兹始。
太原道中即事
作者：周伯琦
朝代：元

表里山河号盛强，太平民力尽耕桑。原田高下鱼鳞比，村舍横斜鸟翼张。稚子负薪依曲径，老翁牧犊卧前冈。恍然风物皆吴楚，只欠茅庐对夕阳。
孟州
作者：周伯琦
朝代：元

河阳城下雨初收，马上逢春得自由。直上北邙望吴越，料应寒食到苏州。
季长弟由国子生除侍仪舍人喜赋二首
作者：周伯琦
朝代：元

成均高选典宸仪，便佩金鱼服紫衣。自昔朝廷崇礼乐，从今门户益光辉。肃班胪唱严丹陛，列侍官联接紫微。坐想慈闱占鹊喜，遥瞻原上鹡令飞。先德深培似大椿，拂云枝叶势轮囷。袭封乡国湖山重，联职清华雨露新。书砚再传垂百世，箕裘一发系千钧。凤池春近恩波阔，直泛星槎上汉津。
季长弟由国子生除侍仪舍人喜赋二首·其一
作者：周伯琦
朝代：元

成均高选典宸仪，便佩金鱼服紫衣。自昔朝廷崇礼乐，从今门户益光辉。肃班胪唱严丹陛，列侍官联接紫微。坐想慈闱占鹊喜，遥瞻原上鹡令飞。
季长弟由国子生除侍仪舍人喜赋二首·其二
作者：周伯琦
朝代：元

先德深培似大椿，拂云枝叶势轮囷。袭封乡国湖山重，联职清华雨露新。书砚再传垂百世，箕裘一发系千钧。凤池春近恩波阔，直泛星槎上汉津。
宋陵
作者：周伯琦
朝代：元

杏花堆白菜花黄，蔓草平沙四野荒。洛水无声山日暮，石麟两两守空冈。奉先桥畔政和碑，种麦人家护棘篱。绝胜望潮亭下路，浮图积雪浙江湄。隔岸青山拱墓门，鹃啼狐舞欲消魂。邻人时见长蛇护，千载山灵念旧恩。
宋陵·其一
作者：周伯琦
朝代：元

杏花堆白菜花黄，蔓草平沙四野荒。洛水无声山日暮，石麟两两守空冈。
宋陵·其三
作者：周伯琦
朝代：元

隔岸青山拱墓门，鹃啼狐舞欲消魂。邻人时见长蛇护，千载山灵念旧恩。
宋陵·其二
作者：周伯琦
朝代：元

奉先桥畔政和碑，种麦人家护棘篱。绝胜望潮亭下路，浮图积雪浙江湄。
宝应湖
作者：周伯琦
朝代：元

宝应湖，接高邮。双城湖上起，湖水四面流。昔时双城号铜铁，今日承平尽隳撤。铜铁不可保，天地同长久。国家德泽长如水，贯穿九州万人喜。直沽稳运苏州粮，京师饱吃高邮米。
宣文下直四绝句
作者：周伯琦
朝代：元

阆苑春深花半开，泠泠金水泻瑶台。非云非雾天街绕，群玉山头驾凤回。亭亭翠柏倚朱栏，云母窗扉逼暮寒。玉德殿前红杏树，数花犹作去年看。黄金鸑鷟碧琉璃，华阙晴开翠凤旗。宿雨清尘催淑景，千门杨柳绿丝丝。千花张锦草飞香，冠佩趋朝进早汤。延阁风微清跸近，中天奎壁吐光芒。
宣文下直四绝句·其一
作者：周伯琦
朝代：元

阆苑春深花半开，泠泠金水泻瑶台。非云非雾天街绕，群玉山头驾凤回。
宣文下直四绝句·其三
作者：周伯琦
朝代：元

黄金鸑鷟碧琉璃，华阙晴开翠凤旗。宿雨清尘催淑景，千门杨柳绿丝丝。
宣文下直四绝句·其二
作者：周伯琦
朝代：元

亭亭翠柏倚朱栏，云母窗扉逼暮寒。玉德殿前红杏树，数花犹作去年看。
宣文下直四绝句·其四
作者：周伯琦
朝代：元

千花张锦草飞香，冠佩趋朝进早汤。延阁风微清跸近，中天奎壁吐光芒。
宫词
作者：周伯琦
朝代：元

画阁香销暮雨晴，珠帘半捲远山明。蒲萄初醒罗衣薄，枕上鹍弦拨不成。木难火齐当缠头，贴地金莲步欲羞。露湿银床人语静，蟾宫九夏是中秋。巫山隐约宝屏斜，朝著重绵昼著纱。徙倚牙床新睡足，一瓶芍药当荷花。宝鉴当窗促晓妆，金茎玉露奉君王。菊花如锦秋风近，愿似中间御爱黄。苑路东西草色遥，阑干曲曲似飞桥。水晶殿外檐铃响，疑是銮舆早散朝。
宫词·其一
作者：周伯琦
朝代：元

画阁香销暮雨晴，珠帘半捲远山明。蒲萄初醒罗衣薄，枕上鹍弦拨不成。
宫词·其三
作者：周伯琦
朝代：元

巫山隐约宝屏斜，朝著重绵昼著纱。徙倚牙床新睡足，一瓶芍药当荷花。
宫词·其二
作者：周伯琦
朝代：元

木难火齐当缠头，贴地金莲步欲羞。露湿银床人语静，蟾宫九夏是中秋。
宫词·其五
作者：周伯琦
朝代：元

苑路东西草色遥，阑干曲曲似飞桥。水晶殿外檐铃响，疑是銮舆早散朝。
宫词·其四
作者：周伯琦
朝代：元

宝鉴当窗促晓妆，金茎玉露奉君王。菊花如锦秋风近，愿似中间御爱黄。
寄吕仲实侍御
作者：周伯琦
朝代：元

冠山主讲绣衣君，里塾弦歌到处闻。石室旧编应入梦，草堂新构更移文。桥头柳絮飘流水，谷口榆钱缀白云。千里相望春又暮，坐怀书带有清芬。
寄季长弟山南
作者：周伯琦
朝代：元

喜闻令弟宦荆襄，閒幕悠悠日正长。泽国波寒兰芷秀，渚宫风细芰荷香。唐虞治世难遭际，羊杜高名要踵芳。留后石渠惭懒拙，脊令原上重相望。
寓舍紫菊
作者：周伯琦
朝代：元

来时关北草初匀，去日滦阳白露新。窗下紫蕤颜色好，独延清兴款诗人。
寿大学士喀喇公
作者：周伯琦
朝代：元

台斗储光灵，为时产英贤。世德契真宰，乔木阴森然。瀛洲置身早，台阁清名悬。岩岩泰华尊，肃肃圭璋坚。师法魏晋上，国论皋夔前。仪刑瞻独步，宠渥方自天。貂蝉锵玉佩，直道鸣经筵。金瓯久有待，勋业登凌烟。轩冕虽众同，诗书能自全。斯文元气在，阳和小春天。梅花兆鼎实，的皪芳信传。敬持一卮酒，仰祝灵椿年。
寿许左丞可用
作者：周伯琦
朝代：元

相国簪绅表，朝家宠锡专。泰阶耀箕尾，北斗炳奎躔。德望丘山重，文章日月悬。位隆持左辖，机要职三铨。山甫心常敬，阿衡任益坚。苍生归化育，士类荷陶甄。史继龙门志，经传凤穴贤。紫微明晓日，黄菊烂秋天。善治真儒效，斯文元气全。愧从门下后，仰祝八千年。
山阳汉献帝墓
作者：周伯琦
朝代：元

山阳小邑汉遗城，马鬣荒芜汉献茔。闰位馀分归典午，邺瞒空受不臣名。
岁乙酉元旦早朝大明宫
作者：周伯琦
朝代：元

玉帛朝元万国同，衮旒南面对春风。花明殿榻窗含雾，香泛壶筹渚绕虹。九奏云门黄帝乐，半空华盖太微宫。青规播物金禳兆，长戴尧天颂屡丰。
岁己丑天寿节拜赐御酒作
作者：周伯琦
朝代：元

前岁尧尊被海隅，今年亲拜帝觞馀。已将雨露苏封部，复立云霄直禁庐。此日河清占混一，万方春育囿吹嘘。长歌既醉微生幸，金鉴贞符更并书。
岁庚辰四月廿七日车驾北巡次大口有旨伯琦由编修官升除翰林修撰同知制诰兼国史院编修官明日署事扈从上京
作者：周伯琦
朝代：元

乘舆清暑记初程，诏选文臣扈从行。三字冰衔儒服贵，千年汗简史家名。下抡葑菲惭庸学，再上蓬瀛荷圣情。风动四方皆典训，马班彝语更争衡。
岁戊子五月将赴闽宪徵擢翰林待制兼国史院编修官九月驿至京师送季长弟之任山南宣慰照磨二首
作者：周伯琦
朝代：元

间岁淮南送北征，今从燕北饯南行。三年一会难为别，万里相思可奈情。候馆霜晴荒草白，官河风尽片帆轻。高堂延伫斑衣切，安得联翩奉寿觥。荆南巨镇雄全楚，控带中原自古然。江汉东流横宇宙，岷峨西望接云烟。城环鹤泽流风在，台耸龙山盛事传。已侍朝仪明大典，要陈幕议继前贤。
岁戊子五月将赴闽宪徵擢翰林待制兼国史院编修官九月驿至京师送季长弟之任山南宣慰照磨二首·其一
作者：周伯琦
朝代：元

间岁淮南送北征，今从燕北饯南行。三年一会难为别，万里相思可奈情。候馆霜晴荒草白，官河风尽片帆轻。高堂延伫斑衣切，安得联翩奉寿觥。
岁戊子五月将赴闽宪徵擢翰林待制兼国史院编修官九月驿至京师送季长弟之任山南宣慰照磨二首·其二
作者：周伯琦
朝代：元

荆南巨镇雄全楚，控带中原自古然。江汉东流横宇宙，岷峨西望接云烟。城环鹤泽流风在，台耸龙山盛事传。已侍朝仪明大典，要陈幕议继前贤。
岁甲申三月陪平章喀喇公子山展墓作
作者：周伯琦
朝代：元

东风拂面又清明，共揖西山晓出城。杨柳数村烟外过，杏花十里雪中行。凤毛世表贤臣瑞，马踣人传故相茔。展罢归涂无限思，一尊松下重班荆。
岁癸未正月廿八日由授经郎升除宣文阁鉴书博士之作
作者：周伯琦
朝代：元

千官鹄立紫宸居，丞相传宣出玉除。授业虎门侪下考，升班凤阁侍中书。琼林春绕唐瀛岛，缃帙星罗汉石渠。拜服恩袍惭不称，愿因笔谏罄愚疏。
岁辛夘元旦朝贺作
作者：周伯琦
朝代：元

玉衡应律东风细，金阙朝元瑞气多。雪霁彤墀班队肃，云浮黄道乐声和。宝华照扆香腾绕，翠葆凌霄影荡摩。既醉宫壶歌圣德，联归天陌缓鸣珂。
巩县
作者：周伯琦
朝代：元

红陈百万积敖仓，表里山河号富强。海漕于今归上谷，萧然小县类山庄。
徐州
作者：周伯琦
朝代：元

杏花村里喜新晴，丛竹疏篱野雀鸣。三岸黄河山似戟，不知官路到彭城。
明日慈仁宫进讲毕钦承特命改授崇文监丞参检校书籍事是日同僚邀复游西山举酒为寿赋二首简谢雅意
作者：周伯琦
朝代：元

沙明潦尽路萦回，僧舍埋云石点苔。山影四围青欲合，草花五色锦成堆。起瞻北阙天光近，坐醉西风野兴催。好是清欢醇是酒，不须海上访蓬莱。故人意气厚难忘，况在皇州滦水阳。管鲍于今无一二，皋夔自昔比寻常。冯高喜隔尘嚣远，拂坐时闻草树香。便指南山同献寿，直倾北斗累千觞。
明日慈仁宫进讲毕钦承特命改授崇文监丞参检校书籍事是日同僚邀复游西山举酒为寿赋二首简谢雅意·其一
作者：周伯琦
朝代：元

沙明潦尽路萦回，僧舍埋云石点苔。山影四围青欲合，草花五色锦成堆。起瞻北阙天光近，坐醉西风野兴催。好是清欢醇是酒，不须海上访蓬莱。
明日慈仁宫进讲毕钦承特命改授崇文监丞参检校书籍事是日同僚邀复游西山举酒为寿赋二首简谢雅意·其二
作者：周伯琦
朝代：元

故人意气厚难忘，况在皇州滦水阳。管鲍于今无一二，皋夔自昔比寻常。冯高喜隔尘嚣远，拂坐时闻草树香。便指南山同献寿，直倾北斗累千觞。
明日承诏篆宣文阁宝作
作者：周伯琦
朝代：元

阁玺新成敕摹篆，昆吾试手尽豪茫。六书点画原河洛，八法钩盘本籀仓。妫汭膺符弘制作，陶唐稽古焕文章。泰元神筴绵千叶，微萟欣依日月光。
是年五月扈从上京宫学纪事绝句二十首
作者：周伯琦
朝代：元

东华西华南御天，三门相望凤池连。煌煌大乙临寰宇，殷亳周丰未敢先。层甍复阁接青冥，金色浮图七宝楹。当日熙春今避暑，滦河不比汉昆明。五色灵芝宝鼎中，珠幢翠盖舞双龙。玉衣高设皆神御，功德巍巍说祖宗。镂花香案错琳璆，金瓮蒲萄大白浮。群玉诸山环御榻，瑶池只在殿西头。彤庭两壁画燕山，绛阙金城晻霭间。争指乘舆来往路，秋风计日遂南还。睿思阁下琐窗幽，百宝明珠络翠裘。内署传宣来准备，大廷盛宴先初秋。玫瑰芍药相间开，宝阑十二拥瑶台。春风日日行天上，人道东皇六月来。数树青榆延阁东，云窗霞户绮玲珑。上林文鹿高于马，时引黄麛碧草中。榜题仁寿睿思东，星列钩陈绣阁重。中使三时羞玉食，地凉不用暑衣供。颇黎瓶中白马酒，酌以碧玉莲花杯。帝觞馀沥得沾丐，洪禧殿上因裴回。冰华雪翼眩西东，玉座生寒八面风。巧思曾经修月手，通明元在五云中。鹧斑百和作坚材，翥凤翔龙四壁开。宝地晓张香积界，始知天子是如来。幄殿重檐藻帟低，花阴柳色御阶迷。？毹铺地香风度，碧鉴清冰白昼凄。延阁图书取次陈，讲帷日日集儒臣。墨池云合天光绚，东壁由来近北辰。黉舍重开大殿西，牙符给事籍金闺。吾伊日课翻青简，挥染还看写赫蹄。紫燕交飞夏日长，虎门风动撼仓琅。小侯饱泳诗书泽，共儗皋夔佐庙堂。金银铸佛坐琉璃，玉树珍筵供净仪。殿殿西僧鸣梵呗，福田亿万巩皇基。宝花千树影扶疏，曲槛回垣碧草腴。内竖饭牛开北苑，玉瓯日日进醍醐。天闲八骏络金羁，仙仗排空立赤墀。中有日磾勤剪剔，昼开翠幔障炎曦。北阙岧峣号穆清，北山迢递绕金城。四时物色图丹壁，翠辇时临喜太平。
是年五月扈从上京宫学纪事绝句二十首·其一
作者：周伯琦
朝代：元

东华西华南御天，三门相望凤池连。煌煌大乙临寰宇，殷亳周丰未敢先。
是年五月扈从上京宫学纪事绝句二十首·其七
作者：周伯琦
朝代：元

玫瑰芍药相间开，宝阑十二拥瑶台。春风日日行天上，人道东皇六月来。
是年五月扈从上京宫学纪事绝句二十首·其三
作者：周伯琦
朝代：元

五色灵芝宝鼎中，珠幢翠盖舞双龙。玉衣高设皆神御，功德巍巍说祖宗。
是年五月扈从上京宫学纪事绝句二十首·其九
作者：周伯琦
朝代：元

榜题仁寿睿思东，星列钩陈绣阁重。中使三时羞玉食，地凉不用暑衣供。
是年五月扈从上京宫学纪事绝句二十首·其二
作者：周伯琦
朝代：元

层甍复阁接青冥，金色浮图七宝楹。当日熙春今避暑，滦河不比汉昆明。
是年五月扈从上京宫学纪事绝句二十首·其二十
作者：周伯琦
朝代：元

北阙岧峣号穆清，北山迢递绕金城。四时物色图丹壁，翠辇时临喜太平。
是年五月扈从上京宫学纪事绝句二十首·其五
作者：周伯琦
朝代：元

彤庭两壁画燕山，绛阙金城晻霭间。争指乘舆来往路，秋风计日遂南还。
是年五月扈从上京宫学纪事绝句二十首·其八
作者：周伯琦
朝代：元

数树青榆延阁东，云窗霞户绮玲珑。上林文鹿高于马，时引黄麛碧草中。
是年五月扈从上京宫学纪事绝句二十首·其六
作者：周伯琦
朝代：元

睿思阁下琐窗幽，百宝明珠络翠裘。内署传宣来准备，大廷盛宴先初秋。
是年五月扈从上京宫学纪事绝句二十首·其十
作者：周伯琦
朝代：元

颇黎瓶中白马酒，酌以碧玉莲花杯。帝觞馀沥得沾丐，洪禧殿上因裴回。
是年五月扈从上京宫学纪事绝句二十首·其十一
作者：周伯琦
朝代：元

冰华雪翼眩西东，玉座生寒八面风。巧思曾经修月手，通明元在五云中。
是年五月扈从上京宫学纪事绝句二十首·其十七
作者：周伯琦
朝代：元

金银铸佛坐琉璃，玉树珍筵供净仪。殿殿西僧鸣梵呗，福田亿万巩皇基。
是年五月扈从上京宫学纪事绝句二十首·其十三
作者：周伯琦
朝代：元

幄殿重檐藻帟低，花阴柳色御阶迷。？毹铺地香风度，碧鉴清冰白昼凄。
是年五月扈从上京宫学纪事绝句二十首·其十三
作者：周伯琦
朝代：元
体裁：七言绝句

幄殿重檐藻帟低，花阴柳色御阶迷。�毹铺地香风度，碧鉴清冰白昼凄。
是年五月扈从上京宫学纪事绝句二十首·其十九
作者：周伯琦
朝代：元

天闲八骏络金羁，仙仗排空立赤墀。中有日磾勤剪剔，昼开翠幔障炎曦。
是年五月扈从上京宫学纪事绝句二十首·其十二
作者：周伯琦
朝代：元

鹧斑百和作坚材，翥凤翔龙四壁开。宝地晓张香积界，始知天子是如来。
是年五月扈从上京宫学纪事绝句二十首·其十五
作者：周伯琦
朝代：元

黉舍重开大殿西，牙符给事籍金闺。吾伊日课翻青简，挥染还看写赫蹄。
是年五月扈从上京宫学纪事绝句二十首·其十八
作者：周伯琦
朝代：元

宝花千树影扶疏，曲槛回垣碧草腴。内竖饭牛开北苑，玉瓯日日进醍醐。
是年五月扈从上京宫学纪事绝句二十首·其十六
作者：周伯琦
朝代：元

紫燕交飞夏日长，虎门风动撼仓琅。小侯饱泳诗书泽，共儗皋夔佐庙堂。
是年五月扈从上京宫学纪事绝句二十首·其十四
作者：周伯琦
朝代：元

延阁图书取次陈，讲帷日日集儒臣。墨池云合天光绚，东壁由来近北辰。
是年五月扈从上京宫学纪事绝句二十首·其四
作者：周伯琦
朝代：元

镂花香案错琳璆，金瓮蒲萄大白浮。群玉诸山环御榻，瑶池只在殿西头。
望泰山作
作者：周伯琦
朝代：元

维东有神岳，巍巍薄青天。连峰蔽日月，峭巘埋云烟。金银峙宫阙，琅玕种成田。蛟龙蟠壑底，鸾鹄巢层巅。柴望纪有虞，封禅遂牵联。秩神匪有徼，彝典自古先。崇台瞻秀色，鲁国无山川。何时登绝顶，豁目穷垓埏。
杭守宝惟贤邀游水乐洞
作者：周伯琦
朝代：元

轻舸平湖访远岑，茂林脩竹路沉沉。石岩古屋诸天相，海眼飞泉九奏音。晴雨昼凉酣列坐，夕阳山影款同襟。清欢竟日多贤守，胜会何时约重寻。
次韵大学士喀喇子山公见寄二首
作者：周伯琦
朝代：元

龙庭四面翠连峰，碧草银沙掩映中。十二天街清似水，门前琪树动秋风。瀛岛高飞孤凤凰，不知人世有炎凉。独怜短翮羁栖苦，五色文章照眼光。
次韵大学士喀喇子山公见寄二首·其一
作者：周伯琦
朝代：元

龙庭四面翠连峰，碧草银沙掩映中。十二天街清似水，门前琪树动秋风。
次韵大学士喀喇子山公见寄二首·其二
作者：周伯琦
朝代：元

瀛岛高飞孤凤凰，不知人世有炎凉。独怜短翮羁栖苦，五色文章照眼光。
次韵宋显夫学士马上偶成
作者：周伯琦
朝代：元

西望高榆夹岸垂，行人六月着绵衣。苑沙饱雨晴含湿，露草迎阳晓散辉。华阙中天当北极，穹庐千帐列重围。玉堂仙伯消长日，佳句盈囊发渐稀。
次韵成谊叔尚书□□□田园作
作者：周伯琦
朝代：元

忆昔同班逐队群，凤池坊近浸波濆。署曹修史程功速，斋宿论文刻志勤。长夏晓冲深巷雨，高秋暮抱远山云。笑谈会数清茶款，酬唱情浓薄酒醺。胶漆当时朋义合，炎凉此日秩资分。闭门慎守干人诫，一曲阳春雪里闻。
次韵王师鲁待制史院题壁二首
作者：周伯琦
朝代：元

大安御阁埶岧亭，华阙中天壮上京。虹绕金堤晴浪细，龙蟠粉堞翠冈平。众星拱北乾坤大，万国朝元日月明。分署玉堂清似水，箫韶时听凤凰声。宿有周庐候有亭，兴王规制陋西京。日明草色千川碧，云接松林万里平。宝轸薰风阊阖肃，清台午漏泰阶明。小臣职在论思末，日向庭前验鹊声。
次韵王师鲁待制史院题壁二首·其一
作者：周伯琦
朝代：元

大安御阁埶岧亭，华阙中天壮上京。虹绕金堤晴浪细，龙蟠粉堞翠冈平。众星拱北乾坤大，万国朝元日月明。分署玉堂清似水，箫韶时听凤凰声。
次韵王师鲁待制史院题壁二首·其二
作者：周伯琦
朝代：元

宿有周庐候有亭，兴王规制陋西京。日明草色千川碧，云接松林万里平。宝轸薰风阊阖肃，清台午漏泰阶明。小臣职在论思末，日向庭前验鹊声。
次韵赵子期侍郎延春晓直作
作者：周伯琦
朝代：元

天门金榜日华东，百辟趋朝仰六龙。玉食前羞常及旰，功裘列献又迎冬。云深螭陛凝朱草，露缀鸾旂滴翠松。直阁儒臣今稷契，丹心炯炯皂囊封。
比干墓
作者：周伯琦
朝代：元

杀身非为欲成仁，忍见殷宗入镐豳。黼冔祼将怜大雅，墓田华表愧谀臣。
水晶殿进讲周易二首
作者：周伯琦
朝代：元

水殿菲菲绿雾浮，貂蝉济济讲筵优。影摇蠹简三千字，光烛龙章十二旒。琐辟洞门天不夜，珠帘澄彻气长秋。宝箴拟献狂心切，冰柱何庸险语收。玉栋璇题耸阆风，牙签锦褾彻宸聪。天临宝鉴虚空上，人在冰壶皎洁中。列圣皇明齐日月，百年文物烂云虹。抱经莫讶儒冠冷，映雪谁能禁籍通。
水晶殿进讲周易二首·其一
作者：周伯琦
朝代：元

水殿菲菲绿雾浮，貂蝉济济讲筵优。影摇蠹简三千字，光烛龙章十二旒。琐辟洞门天不夜，珠帘澄彻气长秋。宝箴拟献狂心切，冰柱何庸险语收。
水晶殿进讲周易二首·其二
作者：周伯琦
朝代：元

玉栋璇题耸阆风，牙签锦褾彻宸聪。天临宝鉴虚空上，人在冰壶皎洁中。列圣皇明齐日月，百年文物烂云虹。抱经莫讶儒冠冷，映雪谁能禁籍通。
水晶殿进讲鲁论作
作者：周伯琦
朝代：元

圣王晓御水晶宫，香绕龙衣瑞气融。章句敢言裨海岳，勋华荡荡与天崇。泠泠翠琐度微风，湛湛琼浆注颊红。终日玉皇香案侧，不知身在五云中。
水晶殿进讲鲁论作·其一
作者：周伯琦
朝代：元

圣王晓御水晶宫，香绕龙衣瑞气融。章句敢言裨海岳，勋华荡荡与天崇。
水晶殿进讲鲁论作·其二
作者：周伯琦
朝代：元

泠泠翠琐度微风，湛湛琼浆注颊红。终日玉皇香案侧，不知身在五云中。
汴中
作者：周伯琦
朝代：元

城外官堤百里长，严城万雉固金汤。昔时殿阙今藩省，塔影依然对上方。金明四面漾清漪，舞榭浮亭尚有基。野蝶间鸥风日媚，百年禾黍自离离。湖石凌晨埶拂空，鞭痕未没九州穷。如今散作人间玩，珠树瑶华一梦中。
汴中·其一
作者：周伯琦
朝代：元

城外官堤百里长，严城万雉固金汤。昔时殿阙今藩省，塔影依然对上方。
汴中·其三
作者：周伯琦
朝代：元

湖石凌晨埶拂空，鞭痕未没九州穷。如今散作人间玩，珠树瑶华一梦中。
汴中·其二
作者：周伯琦
朝代：元

金明四面漾清漪，舞榭浮亭尚有基。野蝶间鸥风日媚，百年禾黍自离离。
河东宪司聘考试贡士过井陉关二首
作者：周伯琦
朝代：元

井陉如隧道，平地立巑岏。斗壁千寻峻，羊肠百折盘。泥深崖石滑，雨急野河湍。犹有淮阴迹，荒祠古树寒。晋赵分形胜，危关独耸然。缘坡频入谷，越岭复登天。土沃尤宜菜，民勤尽力田。居庸当北望，绵亘共山川。
河东宪司聘考试贡士过井陉关二首·其一
作者：周伯琦
朝代：元

井陉如隧道，平地立巑岏。斗壁千寻峻，羊肠百折盘。泥深崖石滑，雨急野河湍。犹有淮阴迹，荒祠古树寒。
河东宪司聘考试贡士过井陉关二首·其二
作者：周伯琦
朝代：元

晋赵分形胜，危关独耸然。缘坡频入谷，越岭复登天。土沃尤宜菜，民勤尽力田。居庸当北望，绵亘共山川。
河东试院即事三首
作者：周伯琦
朝代：元

虚堂静院昼垂帘，朱墨分曹宪令严。兵卫重行皆雨立，文场何处覆星占。岂无威凤翔寥廓，定有神蛟起蛰潜。自古河汾多俊乂，会看异业佐轩炎。老槐俨立拂穹苍，庭户森然白昼长。地绕汾流常沮洳，山违松汉半微茫。西河旧是诗书里，曲沃今为农圃场。蟋蟀在堂秋欲暮，绝怜俭俗尚陶唐。井陉西抵古并州，千里迢迢亦壮游。出将承平忘习气，求贤尺一贵林丘。披沙思见河东赋，佩印空惭季子裘。文物低昂占世运，谁能借箸为前筹。
河东试院即事三首·其一
作者：周伯琦
朝代：元

虚堂静院昼垂帘，朱墨分曹宪令严。兵卫重行皆雨立，文场何处覆星占。岂无威凤翔寥廓，定有神蛟起蛰潜。自古河汾多俊乂，会看异业佐轩炎。
河东试院即事三首·其三
作者：周伯琦
朝代：元

井陉西抵古并州，千里迢迢亦壮游。出将承平忘习气，求贤尺一贵林丘。披沙思见河东赋，佩印空惭季子裘。文物低昂占世运，谁能借箸为前筹。
河东试院即事三首·其二
作者：周伯琦
朝代：元

老槐俨立拂穹苍，庭户森然白昼长。地绕汾流常沮洳，山违松汉半微茫。西河旧是诗书里，曲沃今为农圃场。蟋蟀在堂秋欲暮，绝怜俭俗尚陶唐。
济渎祠留题三首
作者：周伯琦
朝代：元

覃怀西上溯清源，叠嶂长冈缭翠垣。膏沃连阡环乐土，渊泠一勺泻高原。卢仝井在寒芜合，裴相庭空古树繁。闻说天坛多异迹，昼鸣笙磬夜啼猿。邃廊峻殿奉祠崇，神物蜿蜒贝阙中。甘澍知时千里润，祥云幕晓百灵通。林森丛竹黄兼绿，花发辛夷白间红。石径萧条盘谷近，欲追隐躅恨匆匆。先公受诏沉龙简，刻石庭中四十年。攀抱乌号俱已矣，瞻摩手泽尚依然。明禋世使承荣遇，胜槩重盟缔宿缘。千载山川人物在，续书嘉应亦华颠。
济渎祠留题三首·其一
作者：周伯琦
朝代：元

覃怀西上溯清源，叠嶂长冈缭翠垣。膏沃连阡环乐土，渊泠一勺泻高原。卢仝井在寒芜合，裴相庭空古树繁。闻说天坛多异迹，昼鸣笙磬夜啼猿。
济渎祠留题三首·其三
作者：周伯琦
朝代：元

先公受诏沉龙简，刻石庭中四十年。攀抱乌号俱已矣，瞻摩手泽尚依然。明禋世使承荣遇，胜槩重盟缔宿缘。千载山川人物在，续书嘉应亦华颠。
济渎祠留题三首·其二
作者：周伯琦
朝代：元

邃廊峻殿奉祠崇，神物蜿蜒贝阙中。甘澍知时千里润，祥云幕晓百灵通。林森丛竹黄兼绿，花发辛夷白间红。石径萧条盘谷近，欲追隐躅恨匆匆。
清明日同翰林远至道待制颜元卿经历危太朴应奉钑鸣谦编修游长春宫
作者：周伯琦
朝代：元

休沐同真赏，清明雪霁馀。都城瞻壮丽，仙阁挹高虚。亭馆烟霞合，园林锦绣舒。桃源归路稳，烂醉任狂疏。
渡扬子江泊京口
作者：周伯琦
朝代：元

长江天堑控南州，吴越相望民物稠。万里风涛趋大海，两山岩壑障中流。鱼龙喷薄瓜洲渡，燕雀喧呼多景楼。旧垒更须誇铁瓮，清时久不识兜鍪。
渡黄河作
作者：周伯琦
朝代：元

中土多形胜，山川独厚深。太行横地脊，河水贯天心。春雨田畴坟，晴云野路阴。客怀增浩荡，缓辔当幽寻。
游山阴兰亭
作者：周伯琦
朝代：元

承命祠越镇，已使穷胜槩。积雨欣澄霁，平湖遂纡迈。风林杂石泉，云山拟嵩岱。虚亭敞旧址，曲水漩轻濑。紫蕤粲荆枝，繁阴翳梅桧。守佐多时英，宾朋间方外。秩筵尚真率，流觞剧娱爱。虽非修禊游，适与暮春会。晋贤邈霄汉，芳躅怀风裁。感慨怜昔屯，优游幸今泰。返棹首屡回，渴心尘欲溉。一曲倘从请，嘉兴或期再。
游焦山寺
作者：周伯琦
朝代：元

涉江已阅裴公洞，复访焦先到此山。险绝远同巴蜀峡，岿然对峙海门关。神蛟戏浪时潜跃，野鸟巢林自往还。建业青山广陵树，开轩尽在酒壶间。
游金山寺
作者：周伯琦
朝代：元

江心一簇翠夫容，金碧晶荧殿阁重。隐士有缘来化鹤，梵王无语坐降龙。钟声两岸占昏晓，海眼中泠湛夏冬。八十高僧供茗罢，细谈苏米旧时踪。
用前韵送季长南归
作者：周伯琦
朝代：元

新命天朝作羽仪，暂还慈侍戏斑衣。一卮春酒长生寿，三锡恩纶九族辉。远树云开山隐隐，小桥风歇草微微。经帷未遂陈情愿，梦里莼鲈欲奋飞。梅花吐白绿团椿，路近江南尚卜春。乍别又疏文字乐，相思顿觉鬓毛新。高堂甘旨谋归计，平日行藏任化钧。壮志莫辞来往远，潞河上派贯天津。
用前韵送季长南归·其一
作者：周伯琦
朝代：元

新命天朝作羽仪，暂还慈侍戏斑衣。一卮春酒长生寿，三锡恩纶九族辉。远树云开山隐隐，小桥风歇草微微。经帷未遂陈情愿，梦里莼鲈欲奋飞。
用前韵送季长南归·其二
作者：周伯琦
朝代：元

梅花吐白绿团椿，路近江南尚卜春。乍别又疏文字乐，相思顿觉鬓毛新。高堂甘旨谋归计，平日行藏任化钧。壮志莫辞来往远，潞河上派贯天津。
登马迹山
作者：周伯琦
朝代：元
体裁：七言绝句

西晋仙人丹液出，桃花流水护青山。空坛风撼龙蛇窟，绝壁云通虎豹关。
示儿宗仁还江右
作者：周伯琦
朝代：元

鄱阳辞别一年多，京国来逢奈喜何。王事期程难久驻，宦途鬓发已先皤。祖宗门户尝艰苦，家世诗书在琢磨。言行枢机当慎密，倚门送汝更无它。
秋夜对月闻玉簪花香
作者：周伯琦
朝代：元

虚馆金猊歇晚薰，碧纱如水透幽芬。素娥缓步多羞涩，微露搔头拥翠云。
立秋日书事五首
作者：周伯琦
朝代：元

今日新秋节，年年客上京。菊花方斗艳，蒲柳已无情。空舍瓶储粟，寒蔬釜瀹羹。清贫儒者分，岁月任峥嵘。大驾留西内，兹辰祀典扬。龙衣遵质朴，马酒荐馨香。望祭园林邈，追崇庙祏光。艰难思创业，万叶祚无疆。䥫刹标山影，金铺耀日华。龙回秋歇雨，燕落昼翻沙。苑御调骁骑，宫官葺幰车。长杨谁共赋，满耳沸寒笳。凉亭千里内，相望列东西。秋狝声容备，时巡典礼稽。鸨凫随矢落，豭鹿应弦迷。乾豆归时荐，康庄颂耄倪。云薄天澄霁，风清昼益凉。素商将奋振，繁卉畏凋伤。梦入渔樵社，身惭鹓鹭行。归装知有日，南国稻粱香。
立秋日书事五首·其一
作者：周伯琦
朝代：元

今日新秋节，年年客上京。菊花方斗艳，蒲柳已无情。空舍瓶储粟，寒蔬釜瀹羹。清贫儒者分，岁月任峥嵘。
立秋日书事五首·其三
作者：周伯琦
朝代：元

䥫刹标山影，金铺耀日华。龙回秋歇雨，燕落昼翻沙。苑御调骁骑，宫官葺幰车。长杨谁共赋，满耳沸寒笳。
立秋日书事五首·其三
作者：周伯琦
朝代：元
体裁：五言律诗

铁刹标山影，金铺耀日华。龙回秋歇雨，燕落昼翻沙。苑御调骁骑，宫官葺幰车。长杨谁共赋，满耳沸寒笳。
立秋日书事五首·其二
作者：周伯琦
朝代：元

大驾留西内，兹辰祀典扬。龙衣遵质朴，马酒荐馨香。望祭园林邈，追崇庙祏光。艰难思创业，万叶祚无疆。
立秋日书事五首·其五
作者：周伯琦
朝代：元

云薄天澄霁，风清昼益凉。素商将奋振，繁卉畏凋伤。梦入渔樵社，身惭鹓鹭行。归装知有日，南国稻粱香。
立秋日书事五首·其四
作者：周伯琦
朝代：元

凉亭千里内，相望列东西。秋狝声容备，时巡典礼稽。鸨凫随矢落，豭鹿应弦迷。乾豆归时荐，康庄颂耄倪。
立秋日内廷视草
作者：周伯琦
朝代：元

鸡人应漏报新秋，冠佩侵晨侍衮旒。香案天光纡凤尾，玉除云影动螭头。花明锦绣朱阑绕，殿耸金银宝气浮。坐致雍熙宵旰切，代言深愧古人优。
立秋雨中
作者：周伯琦
朝代：元

新秋雨未解，似厌伏暑毒。霏微过前林，淅沥鸣幽屋。枸杞珠璎明，双柏翠幢沃。推蓬喜昼凉，展卷理旧读。不才逢休运，文苑忝丰禄。报效惭荒疏，奉持慎微独。古道虽荆榛，人心炯明烛。唐虞岂难致，稷契宜自勖。侧闻皂囊进，屡见新敕目。折槛久不闻，焚裘矫庸俗。君子欣同心，芝兰共芬馥。孔融常不寐，杞国忧颇蹙。寒暑有代谢，日月有盈缩。何以陶我怀，尊中湛？醁。
立秋雨中
作者：周伯琦
朝代：元
体裁：古风

新秋雨未解，似厌伏暑毒。霏微过前林，淅沥鸣幽屋。枸杞珠璎明，双柏翠幢沃。推蓬喜昼凉，展卷理旧读。不才逢休运，文苑忝丰禄。报效惭荒疏，奉持慎微独。古道虽荆榛，人心炯明烛。唐虞岂难致，稷契宜自勖。侧闻皂囊进，屡见新敕目。折槛久不闻，焚裘矫庸俗。君子欣同心，芝兰共芬馥。孔融常不寐，杞国忧颇蹙。寒暑有代谢，日月有盈缩。何以陶我怀，尊中湛�醁。
答复见心长老见寄二首
作者：周伯琦
朝代：元

浙水东头佛舍连，蒲庵上士坐忘年。五云古衲层澜涌，百宝浮图列宿躔。床上贝书多译梵，门前海舶直通燕。比丘喜得阶兰秀，应种菩提满法田。九载违离得远书，几更岁历斗旋枢。华星秋月超元白，峻岭重江限越吴。柏子树阴浮碧砌，莲花漏水响铜壶。老夫素有林泉癖，一曲何当乞鉴湖。
答复见心长老见寄二首·其一
作者：周伯琦
朝代：元

浙水东头佛舍连，蒲庵上士坐忘年。五云古衲层澜涌，百宝浮图列宿躔。床上贝书多译梵，门前海舶直通燕。比丘喜得阶兰秀，应种菩提满法田。
答复见心长老见寄二首·其二
作者：周伯琦
朝代：元

九载违离得远书，几更岁历斗旋枢。华星秋月超元白，峻岭重江限越吴。柏子树阴浮碧砌，莲花漏水响铜壶。老夫素有林泉癖，一曲何当乞鉴湖。
纪事二首·其二
作者：周伯琦
朝代：元

礼闱半月得从容，料峭春寒似早冬。警夜每闻三弄角，论文直到五更钟。雁来远路惊流景，草茁閒庭失旧踪。得士共为天下贺，明朝揭榜醉黄封。
纪事四首
作者：周伯琦
朝代：元

凤皇衔诏下亨衢，多士盈庭总八区。北斗光芒明策府，东风生意满皇都。墨池净几环香鼎，烛影疏帘听漏壶。拭目庆云华谷旦，敢令沧海有遗珠。邃馆高居切赤霄，蓬莱弱水隔尘嚣。棘围重钥兵行肃，笔阵三鏖士气骄。春夜沈沈微雪下，晴光荡荡宿阴消。预知天祐斯文在，只尺虞阶奏九韶。
纪事四首·其一
作者：周伯琦
朝代：元

凤皇衔诏下亨衢，多士盈庭总八区。北斗光芒明策府，东风生意满皇都。墨池净几环香鼎，烛影疏帘听漏壶。拭目庆云华谷旦，敢令沧海有遗珠。
纪事四首·其三
作者：周伯琦
朝代：元

朱卷如山品第公，英髦脱颖策奇功。一时龙虎风云会，四海菁莪雨露同。人物古今需世用，文衡高下与神通。官联。
纪事四首·其二
作者：周伯琦
朝代：元

邃馆高居切赤霄，蓬莱弱水隔尘嚣。棘围重钥兵行肃，笔阵三鏖士气骄。春夜沈沈微雪下，晴光荡荡宿阴消。预知天祐斯文在，只尺虞阶奏九韶。
纪恩三十韵
作者：周伯琦
朝代：元

延阁层霄上，薰风九夏初。北辰环象纬，东壁烂宸居。仙乐雕阑绚，香蒲翠琐虚。屏翔金鸑鷟，研倚玉蟾蜍。怪石森峰巘，飞铃飒佩琚。当阳咨岳牧，稽古嗜诗书。百揆敷言既，重帷进讲馀。虎门承制綍，凤阙集冠裾。黄卷陈香案，青衿拜玉除。唐虞彝训阐，周孔格言摅。下济天容怿，渊居睿思纾。菁莪深乐育，棫朴广涵喣。鸿典张黉舍，龙光照表橥。楮缗登上币，文绮出中储。圣德天同大，奇逢古不如。侍貂咸赞庆，陛戟总誇誉。开馆卑瀛岛，荣儒陋石渠。沦肌怀旷荡，抚己愧庸疏。视学瞻周礼，圜门听汉胪。智崇群辟耸，聪达四门袪。师道尊无上，贤关竞乐胥。垂旒端建极，锡服埶连茹。瑞牒团云露，祯符验器车。朝鸣阿阁凤，夕化北溟鱼。启沃资岩筑，吁谟起渭渔。传经后匡戴，待诏劣应徐。惟有呻佔毕，何由效补苴。文华归蓺苑，治业本经畬。四姓魁宗籍，三雍在直庐。小诗先舞抃，佳气正扶舆。
纪行诗
作者：周伯琦
朝代：元

乘舆绳祖武，岁岁幸滦京。夏至今年早，山行久雨晴。日瞻黄道肃，夜拱北辰明。随步窥形胜，周咨记里程。昌平古县名，谏议远流芳。石斗清溪急，林昏暮树苍。市阛云聚散，关岭斗低昂。辇路平如砥，灵宫坌异香。居庸东北路，草细一川平。夹岸山屏转，穿沙水带萦。六龙扶日御，万骑拥云旌。游豫诸侯度，欢歌兆姓迎。缙云山独秀，沃壤岁常丰。玉食资原粟，龙洲记渚虹。荒祠寒木下，遗殿夕阳中。谁信幽燕北，翻如楚越东。车坊尚平地，近岭昼生寒。拔地数千丈，凌空十八盘。飞泉鸣乱石，危磴护重关。俯视人寰隘，真疑长羽翰。踰险梦频悸，循夷气始愉。千岩奇互献，万壑势争趋。峭壁剑门壮，重梁星渚纡。凡鳞期变化，雷雨在斯须。岚翠摩台斗，林霏隐日车。谷深幽境迥，路转列峰斜。锦石敧瑶草，苍丛缀白花。柴门成聚落，山崦尽人家。万幕悬崖下，高低疏复稠。罽墙联虎卫，幄殿接龙楼。榆柳清长昼，槐松飒早秋。威容隆古昔，神武镇中州。群牧缘山放，行营散野屯。烟尘弥四望，蜂蚁混前村。武警当虞备，邦谟要讨论。兴王垂典则，根本在元元。崇冈绵铁垒，叠巘匝金城。地峻风烟冷，人稀草树荣。萱开当夏昼，麦秀比秋成。鸡犬知归路，牛羊认暮荆。薪蒸因地利，种萟遍山阿。村坞氓居朴，溪桥客径颇。通宵阴雾重，盛夏北风多。僻境轮蹄绝，桃源未是过。岫分苍笋特，厓豁洞门高。丹壁张罗绮，青林拥旆旄。野花金映辔，沙韭翠侵袍。苑马驱驰惯，长途步稳牢。山行三百里，马上不知疲。溪涧淙淙急，峰峦矗矗奇。云寒蓬岛晓，雪霁会稽时。风物无过此，清缘有夙期。高岭横天出，炎天气候凉。白沙深没马，碧草浅连冈。晨服增绵纩，寒乡供稻粱。土风多国语，闾井异寻常。晴川平似掌，地势与天宽。烟草青无际，云冈影四团。貔貅环武阵，麟凤拥和銮。高献南山寿，同承湛露欢。岭西通驿传，山尽见邮亭。万灶闾阎聚，千辕骠骑营。市桥风策策，野堠雾冥冥。雄略卑秦陇，孤兵笑广青。凉亭临白海，行内壮黄图。具阙明清旭，丹垣护碧榆。龙湫时雾雨，鹰署世衡虞。驻跸光先轨，长杨只一隅。地旷居人少，山低云影微。石墙虫避燥，土屋燕交飞。沙净泉宜酒，天凉秋合围。朔方戎马最，刍牧万群肥。汉将荒台下，滦河水北流。岁时何衮衮，风物尚悠悠。川草花芬郁，沙禽语滑柔。暮梁遗句在，过客重绸缪。桓州当孔道，城筑自唐时。翊辅千年盛，川原万里夷。草滋新雨歇，云起远山移。迎送官僚习，长怀被眷私。南坡延胜槩，一舍抵开平。地蕴清凉界，天开锦绣城。雷轰驼鼓振，霞绚象舆行。填道都人士，瞻前戴圣明。龙虎蟠清淑，金汤据上游。洛都光有汉，丰邑启成周。宫钥专留守，邦符统牧侯。丕基弥亿载，庙胜孰良筹。黄屋如天运，纡徐再浃旬。庆云笼左纛，甘雨净前尘。非避炎曦烈，将惇磐石亲。初筵均沛泽，大训共敷陈。巡守绥畿甸，游从览近风。山川随地异，声教此时同。王业艰难远，神都制作雄。按行循故事，不用避青骢。
纪行诗·其一
作者：周伯琦
朝代：元

乘舆绳祖武，岁岁幸滦京。夏至今年早，山行久雨晴。日瞻黄道肃，夜拱北辰明。随步窥形胜，周咨记里程。
纪行诗·其七
作者：周伯琦
朝代：元

岚翠摩台斗，林霏隐日车。谷深幽境迥，路转列峰斜。锦石敧瑶草，苍丛缀白花。柴门成聚落，山崦尽人家。
纪行诗·其三
作者：周伯琦
朝代：元

居庸东北路，草细一川平。夹岸山屏转，穿沙水带萦。六龙扶日御，万骑拥云旌。游豫诸侯度，欢歌兆姓迎。
纪行诗·其九
作者：周伯琦
朝代：元

群牧缘山放，行营散野屯。烟尘弥四望，蜂蚁混前村。武警当虞备，邦谟要讨论。兴王垂典则，根本在元元。
纪行诗·其二
作者：周伯琦
朝代：元

昌平古县名，谏议远流芳。石斗清溪急，林昏暮树苍。市阛云聚散，关岭斗低昂。辇路平如砥，灵宫坌异香。
纪行诗·其二十
作者：周伯琦
朝代：元

桓州当孔道，城筑自唐时。翊辅千年盛，川原万里夷。草滋新雨歇，云起远山移。迎送官僚习，长怀被眷私。
纪行诗·其二十一
作者：周伯琦
朝代：元

南坡延胜槩，一舍抵开平。地蕴清凉界，天开锦绣城。雷轰驼鼓振，霞绚象舆行。填道都人士，瞻前戴圣明。
纪行诗·其二十三
作者：周伯琦
朝代：元

黄屋如天运，纡徐再浃旬。庆云笼左纛，甘雨净前尘。非避炎曦烈，将惇磐石亲。初筵均沛泽，大训共敷陈。
纪行诗·其二十二
作者：周伯琦
朝代：元

龙虎蟠清淑，金汤据上游。洛都光有汉，丰邑启成周。宫钥专留守，邦符统牧侯。丕基弥亿载，庙胜孰良筹。
纪行诗·其二十四
作者：周伯琦
朝代：元

巡守绥畿甸，游从览近风。山川随地异，声教此时同。王业艰难远，神都制作雄。按行循故事，不用避青骢。
纪行诗·其五
作者：周伯琦
朝代：元

车坊尚平地，近岭昼生寒。拔地数千丈，凌空十八盘。飞泉鸣乱石，危磴护重关。俯视人寰隘，真疑长羽翰。
纪行诗·其八
作者：周伯琦
朝代：元

万幕悬崖下，高低疏复稠。罽墙联虎卫，幄殿接龙楼。榆柳清长昼，槐松飒早秋。威容隆古昔，神武镇中州。
纪行诗·其六
作者：周伯琦
朝代：元

踰险梦频悸，循夷气始愉。千岩奇互献，万壑势争趋。峭壁剑门壮，重梁星渚纡。凡鳞期变化，雷雨在斯须。
纪行诗·其十
作者：周伯琦
朝代：元

崇冈绵铁垒，叠巘匝金城。地峻风烟冷，人稀草树荣。萱开当夏昼，麦秀比秋成。鸡犬知归路，牛羊认暮荆。
纪行诗·其十一
作者：周伯琦
朝代：元

薪蒸因地利，种萟遍山阿。村坞氓居朴，溪桥客径颇。通宵阴雾重，盛夏北风多。僻境轮蹄绝，桃源未是过。
纪行诗·其十七
作者：周伯琦
朝代：元

凉亭临白海，行内壮黄图。具阙明清旭，丹垣护碧榆。龙湫时雾雨，鹰署世衡虞。驻跸光先轨，长杨只一隅。
纪行诗·其十三
作者：周伯琦
朝代：元

山行三百里，马上不知疲。溪涧淙淙急，峰峦矗矗奇。云寒蓬岛晓，雪霁会稽时。风物无过此，清缘有夙期。
纪行诗·其十九
作者：周伯琦
朝代：元

汉将荒台下，滦河水北流。岁时何衮衮，风物尚悠悠。川草花芬郁，沙禽语滑柔。暮梁遗句在，过客重绸缪。
纪行诗·其十二
作者：周伯琦
朝代：元

岫分苍笋特，厓豁洞门高。丹壁张罗绮，青林拥旆旄。野花金映辔，沙韭翠侵袍。苑马驱驰惯，长途步稳牢。
纪行诗·其十五
作者：周伯琦
朝代：元

晴川平似掌，地势与天宽。烟草青无际，云冈影四团。貔貅环武阵，麟凤拥和銮。高献南山寿，同承湛露欢。
纪行诗·其十八
作者：周伯琦
朝代：元

地旷居人少，山低云影微。石墙虫避燥，土屋燕交飞。沙净泉宜酒，天凉秋合围。朔方戎马最，刍牧万群肥。
纪行诗·其十六
作者：周伯琦
朝代：元

岭西通驿传，山尽见邮亭。万灶闾阎聚，千辕骠骑营。市桥风策策，野堠雾冥冥。雄略卑秦陇，孤兵笑广青。
纪行诗·其十四
作者：周伯琦
朝代：元

高岭横天出，炎天气候凉。白沙深没马，碧草浅连冈。晨服增绵纩，寒乡供稻粱。土风多国语，闾井异寻常。
纪行诗·其四
作者：周伯琦
朝代：元

缙云山独秀，沃壤岁常丰。玉食资原粟，龙洲记渚虹。荒祠寒木下，遗殿夕阳中。谁信幽燕北，翻如楚越东。
纪行诗十首 其一 辉图诺尔作
作者：周伯琦
朝代：元

侵晨离白海，辇路转西迈。野光散平芜，山容列修黛。秋风动地来，层波忽澎湃。戎马多惊嘶，寒声袭鞶带。踰冈览晴川，夷旷襟抱快。白花间紫蕤，将将委珩佩。幽兴足目前，绝境疑方外。旌麾匝云屯，舆帐拟行在。法从各有司，谏垣敢荒怠。边报丛远函，苍黄尽吁怪。解鞍愒前村，伏枕念当代。王纲未旒缀，群生半尘芥。纡轸谁与言，沈思屡长嘅。东南何时苏，吾欲问大块。
纪行诗十首 其七 榆林驿
作者：周伯琦
朝代：元

昔人多种榆，今人惟种柳。坚脆虽不同，气尽同一朽。此地名榆林，自汉相传旧。但见柳青青，夹路忘炎昼。行旅苏汗暍，车骑藉阴覆。培植将百年，柯叶日滋茂。驿亭当要冲，人烟纷辐辏。崇山峙东西，步障明锦绣。辇路中平平，形胜信天授。宛如道衡庐，中流望云岫。初夏别都城，攀条集亲友。兹还秋将中，凉飙满衣袖。物态有变容，岁月如反手。不问柳与榆，生意要悠久。
纪行诗十首 其三 兴和郡
作者：周伯琦
朝代：元

我行已旬浃，所历皆朔漠。兴和号上郡，陂陀具城郭。滦阳界东履，汾晋直西略。提封广以遐，编氓半土著。连甍结贾区，层楼瞰寥廓。要会称雄丽，势压诸部落。兴王远垂裕，百载承制作。北巡必西还，远儗东邑洛。供亿颇浩繁，抚循在恭恪。四邻慎备虞，三辅严寄托。贤愚不同调，虫沙与猿鹤。长愿四海清，汉仪岁辉烁。
纪行诗十首 其九 龙虎台
作者：周伯琦
朝代：元

巍巍百尺台，荡荡昌平原。隆隆镇天府，奕奕环星垣。居庸亘北纪，隩区敛全燕。苍龙在蟠拿，白虎右踞蹲。斯名岂易得，天以遗吾元。明明传正统，圣子及神孙。巡归遂驻跸，衣冠照乾坤。山川皆改容，草木亦被恩。章华民力竭，柏梁侈心存。岂若因自然，张设一旦昏。雄伟国势重，简俭邦本敦。年年举盛典，宫中奏云门。
纪行诗十首 其二 鸳鸯泺作
作者：周伯琦
朝代：元

官路何逶迤，里数不可度。宿止有常程，晚次鸳鸯泺。山低露草深，天朗云气薄。积雨风飕飕，平波烟漠漠。凫鹥杂翔集，巨鳞倏潜跃。居人岁取给，远眺仅一勺。原隰多种蓺，农奚犬牙错。涤场盈粟麦，力穑喜秋穫。舒徐八骏游，相羊瑶池乐。山川岂不佳，人事日萧索。刍牧纾邦供，征徭非昔昨。都人望翠华，朝朝候灵鹊。
纪行诗十首 其五 自顺宁府历坳儿岭临浑河上源过鸡鸣山晚宿雷家驿
作者：周伯琦
朝代：元

郡治颇清旷，民俗亦朴淳。川原西成饶，景物娱征晨。登顿未及晡，修岭忽前陈。乱石森礧礧，浊流奔沄沄。斗崖鸣澒洞，险径缘鄂龈。园林暗回堤，峰巘排秋旻。海鹏奋凌风，江蛟歘乘云。鸡鸣俗语传，世远昧所因。招提据危巅，略物横天津。睥睨穷豪芒，翕忽丛鬼神。六龙行中天，壮观齐昆崙。造设开辟先，显耀当兹辰。垂髫耳已熟，华巅目方亲。甚欲恣冥搜，赤日昏黄尘。纪胜犹挂漏，观风能宣旬。
纪行诗十首 其八 入居庸关
作者：周伯琦
朝代：元

出关复入关，五见月上弦。草木虽未霜，寒风已凄然。厓路何纡萦，叠嶂横中天。上有太古石，下有无底泉。幽致良足嘉，万雷柰喧阗。驯象宝辔鸣，紫驼锦幪鲜。铁骑簇云队，黄屋循星躔。时巡谧风俗，执法恭后先。达官国同休，拔宅如登仙。细民终岁劳，输转日忧煎。苦乐殊云泥，使我中心悁。偶经岩谷胜，复忆江湖壖。升高望白云，楚天浩无边。王师未休息，敢赋归来篇。
纪行诗十首 其六 怀来县
作者：周伯琦
朝代：元

山风日多寒，近燕苦秋阳。怀来虽小县，肇置自李唐。泉甘沙井冽，桥古川流长。重冈相抱环，远山势低昂。銮舆岁西还，倾朝迎道傍。蟠桃百宝盘，敬上万年觞。三登调玉烛，群黎乐康庄。吾皇仁圣君，动必循彝章。宵旰贻近忧，苗顽尚跳梁。所赖根本固，忍此枝叶伤。思见万邦宁，野无遗贤良。
纪行诗十首 其四 野狐岭
作者：周伯琦
朝代：元

高岭出云表，白昼生虚寒。冰霜四时凛，星斗咫尺攀。其阴控朔部，其阳接燕关。涧谷深叵测，梯磴纡百盘。坳垤草披拂，崎岖石巑岏。轮蹄纷杂遝，我马习以安。恍然九天上，熙熙俯人寰。连冈束重隘，拱揖犹城垣。停鞭履平地，回首势望尊。绵衣遂顿减，长途汗流鞯。亭柳荫古道，园果登御筵。境虽居庸北，物色幽蓟前。始悟一岭隔，气候殊寒暄。小邑名宣平，相距两舍间。牛羊岁蕃息，土沃农事专。野人敬上官，柴门暮款延。休养嘉承平，禹迹迈古先。汉唐所羁縻，今则同中原。大哉舆地图，垂创何其艰。张皇我六师，金汤永深坚。
纪行诗十首 十 大口
作者：周伯琦
朝代：元
体裁：古风

三垤何崇崇，遥直都门北。天肃烟岚青，野迥露草白。紫气千里临，蜺旌拂秋色。文武迨耄倪，抃舞拜路侧。万羊肉如陵，万瓮酒如泽。国家富四海，于以著功德。诘朝御大明，湛露春拍拍。箫韶殷九天，欢声溢逵陌。非才忝扈从，所职陈典则。皇基奠泰山，亿兆究安宅。
纪行诗十首·辉图诺尔作
作者：周伯琦
朝代：元

侵晨离白海，辇路转西迈。野光散平芜，山容列修黛。秋风动地来，层波忽澎湃。戎马多惊嘶，寒声袭鞶带。踰冈览晴川，夷旷襟抱快。白花间紫蕤，将将委珩佩。幽兴足目前，绝境疑方外。旌麾匝云屯，舆帐拟行在。法从各有司，谏垣敢荒怠。边报丛远函，苍黄尽吁怪。解鞍愒前村，伏枕念当代。王纲未旒缀，群生半尘芥。纡轸谁与言，沈思屡长嘅。东南何时苏，吾欲问大块。官路何逶迤，里数不可度。宿止有常程，晚次鸳鸯泺。山低露草深，天朗云气薄。积雨风飕飕，平波烟漠漠。凫鹥杂翔集，巨鳞倏潜跃。居人岁取给，远眺仅一勺。原隰多种蓺，农奚犬牙错。涤场盈粟麦，力穑喜秋穫。舒徐八骏游，相羊瑶池乐。山川岂不佳，人事日萧索。刍牧纾邦供，征徭非昔昨。都人望翠华，朝朝候灵鹊。我行已旬浃，所历皆朔漠。兴和号上郡，陂陀具城郭。滦阳界东履，汾晋直西略。提封广以遐，编氓半土著。连甍结贾区，层楼瞰寥廓。要会称雄丽，势压诸部落。兴王远垂裕，百载承制作。北巡必西还，远儗东邑洛。供亿颇浩繁，抚循在恭恪。四邻慎备虞，三辅严寄托。贤愚不同调，虫沙与猿鹤。长愿四海清，汉仪岁辉烁。高岭出云表，白昼生虚寒。冰霜四时凛，星斗咫尺攀。其阴控朔部，其阳接燕关。涧谷深叵测，梯磴纡百盘。坳垤草披拂，崎岖石巑岏。轮蹄纷杂遝，我马习以安。恍然九天上，熙熙俯人寰。连冈束重隘，拱揖犹城垣。停鞭履平地，回首势望尊。绵衣遂顿减，长途汗流鞯。亭柳荫古道，园果登御筵。境虽居庸北，物色幽蓟前。始悟一岭隔，气候殊寒暄。小邑名宣平，相距两舍间。牛羊岁蕃息，土沃农事专。野人敬上官，柴门暮款延。休养嘉承平，禹迹迈古先。汉唐所羁縻，今则同中原。大哉舆地图，垂创何其艰。张皇我六师，金汤永深坚。郡治颇清旷，民俗亦朴淳。川原西成饶，景物娱征晨。登顿未及晡，修岭忽前陈。乱石森礧礧，浊流奔沄沄。斗崖鸣澒洞，险径缘鄂龈。园林暗回堤，峰巘排秋旻。海鹏奋凌风，江蛟歘乘云。鸡鸣俗语传，世远昧所因。招提据危巅，略物横天津。睥睨穷豪芒，翕忽丛鬼神。六龙行中天，壮观齐昆崙。造设开辟先，显耀当兹辰。垂髫耳已熟，华巅目方亲。甚欲恣冥搜，赤日昏黄尘。纪胜犹挂漏，观风能宣旬。山风日多寒，近燕苦秋阳。怀来虽小县，肇置自李唐。泉甘沙井冽，桥古川流长。重冈相抱环，远山势低昂。銮舆岁西还，倾朝迎道傍。蟠桃百宝盘，敬上万年觞。三登调玉烛，群黎乐康庄。吾皇仁圣君，动必循彝章。宵旰贻近忧，苗顽尚跳梁。所赖根本固，忍此枝叶伤。思见万邦宁，野无遗贤良。昔人多种榆，今人惟种柳。坚脆虽不同，气尽同一朽。此地名榆林，自汉相传旧。但见柳青青，夹路忘炎昼。行旅苏汗暍，车骑藉阴覆。培植将百年，柯叶日滋茂。驿亭当要冲，人烟纷辐辏。崇山峙东西，步障明锦绣。辇路中平平，形胜信天授。宛如道衡庐，中流望云岫。初夏别都城，攀条集亲友。兹还秋将中，凉飙满衣袖。物态有变容，岁月如反手。不问柳与榆，生意要悠久。出关复入关，五见月上弦。草木虽未霜，寒风已凄然。厓路何纡萦，叠嶂横中天。上有太古石，下有无底泉。幽致良足嘉，万雷柰喧阗。驯象宝辔鸣，紫驼锦幪鲜。铁骑簇云队，黄屋循星躔。时巡谧风俗，执法恭后先。达官国同休，拔宅如登仙。细民终岁劳，输转日忧煎。苦乐殊云泥，使我中心悁。偶经岩谷胜，复忆江湖壖。升高望白云，楚天浩无边。王师未休息，敢赋归来篇。巍巍百尺台，荡荡昌平原。隆隆镇天府，奕奕环星垣。居庸亘北纪，隩区敛全燕。苍龙在蟠拿，白虎右踞蹲。斯名岂易得，天以遗吾元。明明传正统，圣子及神孙。巡归遂驻跸，衣冠照乾坤。山川皆改容，草木亦被恩。章华民力竭，柏梁侈心存。岂若因自然，张设一旦昏。雄伟国势重，简俭邦本敦。年年举盛典，宫中奏云门。三垤何崇崇，遥直都门北。天肃烟岚青，野迥露草白。紫气千里临，蜺旌拂秋色。文武迨耄倪，抃舞拜路侧。万羊肉如陵，万瓮酒如泽。国家富四海，于以著功德。诘朝御大明，湛露春拍拍。箫韶殷九天，欢声溢逵陌。非才忝扈从，所职陈典则。皇基奠泰山，亿兆究安宅。
羑里
作者：周伯琦
朝代：元

消息盈虚久已知，三分天下肯轻为。偶因彖易传心学，千古清祠表永思。
至正二年岁壬午正月明仁殿进讲易恒卦赐金织绿色对衣一袭作
作者：周伯琦
朝代：元

匪颁异数待殊勋，阁下鲰生亦与分。壤奠色丝云雾质，天机金缕凤蛟文。一时光彩生蓬荜，千载恩荣㜶典坟。佩服终身传世世，羹墙旦夕对吾君。
至正元年复科举取士制承中书檄以八月十九日至上京即国子监为试院考试乡贡进士纪事
作者：周伯琦
朝代：元

上国兴王地，神州避暑宫。规模三代廓，声教万方隆。至正儒科复，留司造士充。周南麟趾厚，冀北马群空。积雪寒无夜，清秋月正中。毡闱环璧水，彩笔扇祥风。殿陈宁韬剑，先登不待弓。豹斑开晓雾，雉羽烂晴虹。障候瞻邹鲁，都人想镐丰。帘分堂上下，区列院西东。副楮行鸦蚁，缄名画鸟虫。厉防周四署，涂抹眩双瞳。理到无优劣，辞修有拙工。神明终日鉴，造化四时公。雠校稽鱼豕，诠题辨鴳鸿。固知骰系博，敢以聩为聪。天净文星丽，寒收士气丛。薹莱浮渭洛，杞梓出恒嵩。偕计先章甫，前驱轶小戎。有人争睹凤，何处兆非熊。合志官联乐，连床语笑同。兽炉围炭炽，鱼烛缀花红。雕豆羞肴炙，金卮奉酪酮。环庐帷毳罽，侍史服貂鼨。扃鐍虔朝暮，阍兵慎始终。更移壶滴沥，衙报鼓笼铜。事忆欧苏远，词怀贾董雄。驿程心历历，雅奏日沨沨。圣统乾坤久，人文日月崇。滦河天上出，银汉定相通。
至正岁己丑仲冬兴圣西殿进讲禹谟
作者：周伯琦
朝代：元

疏直承明已四年，殊恩重侍五云边。敢持橐笔依严陛，喜进诗书彻御筵。雪湿龙楼延爱景，春生麟罽囿祥烟。陈编何补唐虞治，比屋风清沸诵弦。
至正庚寅孟春代祀北岳等神简同使刘学士
作者：周伯琦
朝代：元

明仁殿上承香出，有事山川万里行。当宁致恭申望秩，代祠荐祝格神明。中原形胜州城古，正月风光驿路晴。宣室归釐堪计日，联镳来往话平生。
至正改元岁辛巳正月廿八日由翰林修撰特拜宣文阁授经郎兼经筵作
作者：周伯琦
朝代：元

词垣三组叹才难，延阁横经益汗颜。子佩尽来宗胄贵，儒官忝后相臣班。人文经纬星辰上，圣道流行宇宙间。只尺天光如下听，刍荛敢不竭愚顽。
虎牢关
作者：周伯琦
朝代：元

黄河南岸虎牢关，百尺天梯跬步艰。楚汉雌雄如反掌，旧闻历历鬓毛斑。
行部潮阳
作者：周伯琦
朝代：元
体裁：七言律诗

潮阳壮县海之滨，海上风涛旦夕闻。遗老衣冠犹近古，穷边学校久同文。卤田宿麦翻秋浪，楼舶飞帆障暮云。声教东渐无限量，扬清便欲涤朱垠。
西内进讲即事
作者：周伯琦
朝代：元

牡丹苞栗药抽茧，曲槛飞香绿渐多。宿雨初收西掖静，青琴共奏汉廷歌。游蜂趁煖雀相呼，青杏县珠碧草腴。天上春风浓似酒，来禽花底倒宫壶。
西内进讲即事·其一
作者：周伯琦
朝代：元

牡丹苞栗药抽茧，曲槛飞香绿渐多。宿雨初收西掖静，青琴共奏汉廷歌。
西内进讲即事·其二
作者：周伯琦
朝代：元

游蜂趁煖雀相呼，青杏县珠碧草腴。天上春风浓似酒，来禽花底倒宫壶。
观杜德常尚书所藏王晋卿画春山霁景
作者：周伯琦
朝代：元

光风荡野晴旭柔，翠屏螺髻烂不收。纤黄娇绿迷远近，翩翩好鸟如相求。厓欹谷转一径幽，石梁斜枕清溪流。轻裘缓带何处客，垂鞭妥辔情悠悠。寻花问柳不计路，恍然身世同浮沤。颇疑青莲梦天姥，白鹿腾空蹴玄圃。又疑华阳愒句曲，清泉白石行处足。熙宁驸马思超逸，前身定是唐宗室。豪端万象穷微茫，解衣槃礴非一日。尚书知画犹知人，三铨品第才必真。每怜散客独青眼，虚斋挂壁同娱神。君不见谢家太傅心丘壑，九逵轩冕秋云薄。造装东还竟后时，至今猿隺俱寂寞。邺中林虑插天外，左辖雄文光燄倍。角巾甲第良有待，好对此山看此画。
诈马行
作者：周伯琦
朝代：元

华鞍缕玉连钱骢，彩晕簇辔朱英重。钩膺障颅鞶镜丛，星铃綵校声珑珑。高冠艳服皆王公，良辰盛会如云从。明珠络翠光茏葱，文缯缕金纡晴虹。犀毗万宝腰鞓红，扬镳迅策无留踪。一跃千里真游龙，渥洼奇种皆避锋。蔼如飞仙集崆峒，乘鸾跨凤来曾空。是时阊阖含薰风，上京六月如初冬。金支滴露冰华浓，水晶殿阁摇瀛蓬。扶桑海色朝曈曈，天子方御龙光宫。衮衣玉璪回重瞳，临轩接下天威崇。大宴三日酣群悰，万羊脔炙万瓮醲。九州水陆千官供，曼延角抵呈巧雄。紫衣妙舞腰细蜂，钧天合奏春融融。狮狞虎啸跳豹熊，山呼鳌抃万姓同。曲阑红药翻帘栊，柳枝飞荡摇苍松。锦花瑶草烟茸茸，龙冈拱揖滦水潨。当年定鼎成周隆，宗藩磐石指顾中。兴王彝典岁一逢，发扬祖德并宗功。康衢击壤登时雍，岂独耀武彰声容。愿今圣寿齐华嵩，四门大启达四聪。臣歌天保君彤弓，更图王会传无穷。
诏篆西内宣文阁榜赐金织对衣二袭作
作者：周伯琦
朝代：元

西清延阁冠云穹，金榜高悬日月中。殊宠何期沾旧侍，弱豪又幸彻重瞳。尧仁天大文章焕，周业龙兴礼乐隆。金织章身筐篚厚，石渠献纳愧疏侗。
赋得伏神洞送舒噜存道元帅赴云南
作者：周伯琦
朝代：元

山洞生灵药，图经纪令名。牂柯春涨淼，僰道暮烟明。沃壤三巴徼，奇形二气精。趾颅侔冈象，翼啄儗飞鸣。潭菊增眉寿，胡麻益体轻。化工均异品，传舍识初程。草煖蒸袀服，崖嵌偃使旌。垂囊辞薏苡，闻笛想英茎。香透仇池穴，风清细柳营。献芹随谢表，伟绩最南平。
赋得凤凰台送冯公励参政之任浙省
作者：周伯琦
朝代：元

丹凰何年去，崇台对碧江。奇毛云影丽，遗韵浪声淙。竹粲琅玕实，桐垂翡翠幢。峭峰晴旭抱，绝岸暮潮撞。览德时难再，来仪瑞必双。升高丛胜槩，询旧到耆庞。吴楚形无际，廛阛语半哤。冈鸣应咏召，雏伏定推庞。邈矣千年迹，如闻九舞腔。登临瞻北斗，歌颂蔼南邦。
赋得滦河送苏伯脩参政赴任湖广
作者：周伯琦
朝代：元

清滦悠悠北斗北，千折萦环护邦国。直疑银汉天上来，摇漾蓬莱云五色。蛟龙变化深莫测，金莲满川净如拭。銮舆岁岁两度临，雨露同流草蕃殖。长亭短亭来往人，朝夕照影何尝息。相君亲授临轩敕，紫骝嚼啮黄金勒。却从江汉望龙冈，三叠晴虹劳梦忆。
赋得莲花漏送宗正多尔济巴勒公惟中赴淮东监宪任
作者：周伯琦
朝代：元

漏壶皆古制，此制独精奇。昔自远公创，今传燕地规。范金筒有量，剡木箭相宜。翠盖旁承注，芳心递转移。潜机分昼夜，浮刻定干支。颇忆仙人掌，还疑太华池。警更严国典，嘑旦肃官仪。淮甸谯楼丽，韩铭款识垂。绣衣朝发令，编户业趋时。祇恐徵书促，听筹觐玉墀。
越三日恩赐衣币纪恩作
作者：周伯琦
朝代：元

香罗叠腻织春云，色币含光涌浪文。扈从清华皆近侍，讲筵荣宠异前闻。恩颁在笥隆嚬笑，学乏明经守典坟。服拜深惭濡翼刺，垂衣共仰绍华勋。
越三日谢恩于咸宁殿入直即事
作者：周伯琦
朝代：元

九重仙殿拥春云，穆穆天威莅大昕。华盖风鸣苍水佩，宝屏雾蔼博山薰。抱经重得承龙衮，直阁惟知理蠹芸。俯偻循墙歌圣德，百年礼乐际同文。
越四日供职拜觐慈仁宫谢恩作
作者：周伯琦
朝代：元

碧树风微紫殿清，衣冠鹄立侍前楹。遗经毕讲陈愚戆，特命中颁拜宠荣。久污清华多士骇，独怜驽怯圣君明。同文昌运齐天寿，誓益涓埃罄此生。
过太行山
作者：周伯琦
朝代：元

太行苍翠插秋旻，叠岭重关自昔闻。战国东西分晋赵，中原南北带河汾。帝王都邑青青草，豪杰勋名点点坟。鸟道盘空频立马，便从高处望飞云。
过居庸关二首
作者：周伯琦
朝代：元

崇关天险控幽燕，万叠青山百道泉。绝壁云霞龛佛像，连廛鸡黍聚人烟。炎凉顷刻成殊候，华夏于今共一天。我欲登临穷胜槩，西风五月倍凄然。关南关北四十里，玉垒珠闳限两京。列队龙旂明辇路，重屯虎卫肃天兵。桑麻旆旆村无警，榆柳青青塞有程。却笑燕然空勒石，万方今日尽升平。
过居庸关二首·其一
作者：周伯琦
朝代：元

崇关天险控幽燕，万叠青山百道泉。绝壁云霞龛佛像，连廛鸡黍聚人烟。炎凉顷刻成殊候，华夏于今共一天。我欲登临穷胜槩，西风五月倍凄然。
过居庸关二首·其二
作者：周伯琦
朝代：元

关南关北四十里，玉垒珠闳限两京。列队龙旂明辇路，重屯虎卫肃天兵。桑麻旆旆村无警，榆柳青青塞有程。却笑燕然空勒石，万方今日尽升平。
过怀庆
作者：周伯琦
朝代：元

千顷膏腴壤，群峰紫翠岚。人言大河北，此是小江南。竹树深亭馆，岩泉响涧潭。客衣尘土满，晚路屡停骖。掘金仍表地，哭弟尚名坊。孝烈神明感，纲常日月悬。闾阎安俗朴，城郭乐时康。书塾尊先辈，河汾未易忘。
过怀庆·其一
作者：周伯琦
朝代：元

千顷膏腴壤，群峰紫翠岚。人言大河北，此是小江南。竹树深亭馆，岩泉响涧潭。客衣尘土满，晚路屡停骖。
过怀庆·其二
作者：周伯琦
朝代：元

掘金仍表地，哭弟尚名坊。孝烈神明感，纲常日月悬。闾阎安俗朴，城郭乐时康。书塾尊先辈，河汾未易忘。
过鎗竿岭二首
作者：周伯琦
朝代：元

风雨过鎗竿，升高不惮难。黑云侵帽湿，碧树拂衣寒。孤庙依危壁，飞泉走激湍。茅檐梦初熟，笑我据征鞍。高岭薄青天，晨光晻蔼间。云中数十里，马上万重山。金井龙嘘雾，青林豹隐斑。西风征被冷，俯视隘人寰。
过鎗竿岭二首·其一
作者：周伯琦
朝代：元

风雨过鎗竿，升高不惮难。黑云侵帽湿，碧树拂衣寒。孤庙依危壁，飞泉走激湍。茅檐梦初熟，笑我据征鞍。
过鎗竿岭二首·其二
作者：周伯琦
朝代：元

高岭薄青天，晨光晻蔼间。云中数十里，马上万重山。金井龙嘘雾，青林豹隐斑。西风征被冷，俯视隘人寰。
还至钱塘浙省开宴湖山堂泛湖而归纪事三十韵简道同平章诸公
作者：周伯琦
朝代：元

高堂入佳境，四坐来奇观。奁鉴开巨湖，螺髻环群峦。茭蒲翠光衍，桃杏香风团。楼台森步障，樯帆错飞翰。相国秉周礼，张宴欲罄欢。款言劳行李，远自青云端。琼浆湛百壶，珍膳罗千盘。楚腰翻紫燕，越蛾唳青鸾。笙箫既递奏，丝桐亦纷弹。乱以大国歌，雄浑天宇宽。莺雀啅檐栊，鱼龙振波澜。意深醉不辞，仪具乐已殚。主赋皇华诗，诹度道里难。宾奉甘棠咏，南国磐石安。旅酬日将夕，俎彻兴未阑。移庖穷赏眺，画舫凌瀰漫。碧堤长绶萦，玉梁霁虹蟠。川霞敛馀景，郊树生空寒。杳渺穿行李，低回拂惊湍。归途各充然，别辔频相看。盛世不易逢，迅晷如跳丸。况承辍钧枢，竟日偕盘桓。称觞企阙廷，秩筵肃衣冠。于蕃倚柱石，同气凝芝兰。饮醇守规模，携妓跻巑岏。由来和不流，乃见勋业完。庸姿抱方策，夙志甘瓢箪。十年尘禁从，一朝摄祠官。旷遇橐荷紫，励报心输丹。快情念所素，矢歌垂无刊。
还途居庸关中即事
作者：周伯琦
朝代：元

飞泉喷雪湿征袍，陟降驰驱不任劳。石齧马蹄山路涩，风抟雕影午天高。农场纳稼收成早，僧舍悬崖构缔牢。天府舆图称第一，金汤更用数函褒。
进讲纪事廿韵呈左丞许公可用
作者：周伯琦
朝代：元

神圣躬皇极，文明际盛时。九重森仗卫，南面辟书帷。翠琐光风畅，彤廷淑景迟。貂蝉前领袖，章甫序缨緌。左辖心忠告，横经旨细推。贯珠平日蕴，补衮百僚师。黼扆频纡眷，朝绅尽解颐。讲论卑马褚，谟弼儗皋夔。锡赉承恩渥，官联被化私。退班宫漏换，布武殿阴移。延阁因趋候，西清更重窥。天章奎壁烂，香案岱嵩奇。宝绘名宗晋，银钩法最隋。制精新琫珌，瑑妙古罍彝。群玉三山埒，同文万国驰。兢兢虽色勃，历历颇神怡。轩柏屏排闼，林花锦绕墀。不才陪启沃，多幸接追随。利见飞龙象，惭无湛露诗。马图应再出，垂拱仰皇羲。
送侍御余廷心佥宪浙东三首
作者：周伯琦
朝代：元

春云阴似幂，春雨细于丝。史馆承恩日，都门祖道时。星轺行浙左，采服照江湄。忠孝应兼尽，同深别后思。紬书功未竟，持节命方隆。已擅雄文誉，还扬肃政风。杨花飞雪白，芍药舞云红。咨度多馀力，新诗寄便鸿。天台环海岸，雁荡插云霄。胜槩东南绝，才人玉雪标。访游清暇足，题咏逸怀超。旅食京华客，因君意也消。
送侍御余廷心佥宪浙东三首·其一
作者：周伯琦
朝代：元

春云阴似幂，春雨细于丝。史馆承恩日，都门祖道时。星轺行浙左，采服照江湄。忠孝应兼尽，同深别后思。
送侍御余廷心佥宪浙东三首·其三
作者：周伯琦
朝代：元

天台环海岸，雁荡插云霄。胜槩东南绝，才人玉雪标。访游清暇足，题咏逸怀超。旅食京华客，因君意也消。
送侍御余廷心佥宪浙东三首·其二
作者：周伯琦
朝代：元

紬书功未竟，持节命方隆。已擅雄文誉，还扬肃政风。杨花飞雪白，芍药舞云红。咨度多馀力，新诗寄便鸿。
送冯公励大学士致政归太原
作者：周伯琦
朝代：元

中外扬名五十年，安车一旦赋归田。德星移次天光近，老圃宜秋晚节全。滹沱冰坚桥路稳，井陉雪霁驿程便。午庄未许裴公隐，淇澳重歌卫武贤。
送参议王君实之任燕南宪使
作者：周伯琦
朝代：元

儒冠平步上青云，壮岁遭逢世罕闻。三辅共迎新刺史，六书元数右将军。滹沱雨后波无际，恒岳窗前草自薰。日报平反怡寿母，庙堂虚席伫奇勋。
送崇文太监杨国贤使祠西岳江渎
作者：周伯琦
朝代：元

祠宫摄事辍纶经，天上文星即使星。花满晴川三汉辅，鹃啼云栈鹃江亭。岷源广泽尊群渎，华岳崇标翕百灵。计日归釐侍宣室，倚门望切莫稽停。
送巴克实彦卿学士之任燕南宪使得云字
作者：周伯琦
朝代：元

风纪端治本，宵旰期忧分。甸畿严首选，部封慑先闻。桓桓梁栋具，煜煜黼黻文。全才古云难，显用今所欣。玩弛日已甚，栉耨得辞勤。淑邪自泾渭，雅俗何莸薰。凤鸾一瑞世，鸱鸮不能群。滹沱无惊波，恒岳常丰云。春风吹玉节，骢马镳朱幩。仓庚集乔木，草色迷川垠。私怀惜暂别，众愿树奇勋。庙堂久虚席，泚笔扬清芬。
送巴克实彦卿尚书监宪浙东
作者：周伯琦
朝代：元

浙东使相旧天官，绣斧风霜白昼寒。山耸金华蟠野岸，星明宝婺射秋湍。江头揽辔芙蓉艳，洞口题诗柿叶丹。指日澄清歌载路，斑衣趋召振台端。
送平章喀喇公子山之官浙省三首
作者：周伯琦
朝代：元

宸心简注久金瓯，分陕东南第一州。夙望遂谐多士愿，先声已解远人忧。百年版籍承平久，故国城池景物幽。周翰暂纡申甫步，虞廷终待益皋谋。讲帷启沃寸心丹，赤舄居东鼻吸酸。家学于今扬世美，庙堂自昔叹才难。湖山时雨沾封内，锦绣春风散履端。知己三生唯晋国，大书勋业肯惭韩。中庭玉树戏斑衣，红药阶前对紫微。铁石广平新赋就，风流太傅一枰围。六经议论回天地，平日情怀在布韦。环召固知前席近，高名留共浙山巍。
送平章喀喇公子山之官浙省三首·其一
作者：周伯琦
朝代：元

宸心简注久金瓯，分陕东南第一州。夙望遂谐多士愿，先声已解远人忧。百年版籍承平久，故国城池景物幽。周翰暂纡申甫步，虞廷终待益皋谋。
送平章喀喇公子山之官浙省三首·其三
作者：周伯琦
朝代：元

中庭玉树戏斑衣，红药阶前对紫微。铁石广平新赋就，风流太傅一枰围。六经议论回天地，平日情怀在布韦。环召固知前席近，高名留共浙山巍。
送平章喀喇公子山之官浙省三首·其二
作者：周伯琦
朝代：元

讲帷启沃寸心丹，赤舄居东鼻吸酸。家学于今扬世美，庙堂自昔叹才难。湖山时雨沾封内，锦绣春风散履端。知己三生唯晋国，大书勋业肯惭韩。
送应奉林希元赴上虞令二首
作者：周伯琦
朝代：元

词臣出宰选恩优，不负初年万里游。冰雪春消河水长，山川南去驿程脩。近乡不日临花县，好事何人赠麦舟。身教坐看民德厚，雉驯虎渡彻宸旒。先子登瀛记昔年，京城邂逅各欣然。每思推毂嗟前梦，颇喜同僚续旧缘。野岸晴莎穿去鹢，江亭云树忽啼鹃。曹娥祠在无人问，为拓残碑寄日边。
送应奉林希元赴上虞令二首·其一
作者：周伯琦
朝代：元

词臣出宰选恩优，不负初年万里游。冰雪春消河水长，山川南去驿程脩。近乡不日临花县，好事何人赠麦舟。身教坐看民德厚，雉驯虎渡彻宸旒。
送应奉林希元赴上虞令二首·其二
作者：周伯琦
朝代：元

先子登瀛记昔年，京城邂逅各欣然。每思推毂嗟前梦，颇喜同僚续旧缘。野岸晴莎穿去鹢，江亭云树忽啼鹃。曹娥祠在无人问，为拓残碑寄日边。
送经历巴延图元卿佥宪河南
作者：周伯琦
朝代：元

去年同赴金銮召，今日占君绣斧行。治最吴公留旧爱，名优朱博慑先声。梁园柳暗灵台寂，汲水荷香列馆清。揽辔长途多逸兴，幸将秀句寄遐情。
送邹鲁望赴北流令
作者：周伯琦
朝代：元

经筵冠佩尽名流，邹子明经众所优。出宰遐方非小绌，荣亲晚节更何求。云明五岭千重驿，风送三江一叶舟。元戴功名皆分内，榕阴深处是容州。
郊祀庆成纪事三十韵
作者：周伯琦
朝代：元

圣皇严报本，盛典谨升烟。练吉三冬首，凝衷半载前。治仪遵简质，变食致清蠲。玉路依辰出，帷宫宿次迁。六龙扶日御，八骏转星躔。周陛觚符偶，穹坛象体圜。反初共鉴燧，视涤庀牲牷。碧汉银河丽，清霄璧月妍。大裘华衮袭，端冕藻旒延。济济簪缨从，将将佩绶联。虎贲环卫复，驹首荐坛先。稿秸重蒲越，陶匏间豆笾。崇牙钟在簴，列玺案张毡。高燎馨香彻，全烝体物虔。邸圭明缫藉，雅奏动宫悬。爵献牺先湩，尊澄酒尚玄。英茎歌沨沨，干羽舞跹跹。六变灵歆矣，三登礼肃然。升中诚意格，昭配孝思宣。祝史恭承俎，神人俨自天。祥光通夕烛，熙事告晨竣。汉畤真巫俗，周官最史编。天移金阙近，云拥翠华旋。筦籥晴雷殷，旂常采凤骞。千官班拱北，兆姓颂尊乾。敛福敷同宇，流恩荡八埏。明堂朝正盛，宝鼎笑方绵。天保赓新雅，思文咏旧篇。灵祗诃社稷，符瑞效山川。景命齐天运，垂休亿万年。
钦承制书追封曾祖妣方夫人鄱阳县君作
作者：周伯琦
朝代：元

每惭不学忝曾孙，幸拜貤恩及九原。乡国君封兰检绚，里闾母范柏舟存。百年先志赍长夜，今日天光照一门。南望故阡鄱水上，白虹隐隐拥鱼轩。三迁严训剧辛勤，菽水终身卓行闻。特命尽沾新诏墨，遗芳总出旧书芸。凤冈宰树明晴旭，鹤表羡门蔼宿云。翠琰镵铭昭不朽，金鹅相望瑞絪缊。
钦承制书追封曾祖妣方夫人鄱阳县君作·其一
作者：周伯琦
朝代：元

每惭不学忝曾孙，幸拜貤恩及九原。乡国君封兰检绚，里闾母范柏舟存。百年先志赍长夜，今日天光照一门。南望故阡鄱水上，白虹隐隐拥鱼轩。
钦承制书追封曾祖妣方夫人鄱阳县君作·其二
作者：周伯琦
朝代：元

三迁严训剧辛勤，菽水终身卓行闻。特命尽沾新诏墨，遗芳总出旧书芸。凤冈宰树明晴旭，鹤表羡门蔼宿云。翠琰镵铭昭不朽，金鹅相望瑞絪缊。
闰二月八日入直宣文阁上命陈阁中前代礼器赐问制作之由具对称旨纪事二首
作者：周伯琦
朝代：元

桃花开遍杏花开，星仗侵晨幸阁来。云绕香猊腾绮井，春随天步上瑶台。尧日堂中诏小臣，尊彝圭璧席前陈。诏稽制度论三代，却笑当年问鬼神。
闰二月八日入直宣文阁上命陈阁中前代礼器赐问制作之由具对称旨纪事二首·其一
作者：周伯琦
朝代：元

桃花开遍杏花开，星仗侵晨幸阁来。云绕香猊腾绮井，春随天步上瑶台。
闰二月八日入直宣文阁上命陈阁中前代礼器赐问制作之由具对称旨纪事二首·其二
作者：周伯琦
朝代：元

尧日堂中诏小臣，尊彝圭璧席前陈。诏稽制度论三代，却笑当年问鬼神。
除夕偶成
作者：周伯琦
朝代：元

十载清班客帝都，湿烟破灶笑疏迂。一寒范叔惟袍缊，四壁相如少酒垆。雪满虚檐双柏秀，冰坚远海万林枯。春风已到屠苏畔，明日尧尊遍九衢。随缘合蜡答年除，桃板新书两两符。久直承明思保障，敢尘郎府列依乌。椒盘遂有邻人送，尊酒还将禄米沽。白发慈亲应远念，庭前诸弟綵衣娱。
除夕偶成·其一
作者：周伯琦
朝代：元

十载清班客帝都，湿烟破灶笑疏迂。一寒范叔惟袍缊，四壁相如少酒垆。雪满虚檐双柏秀，冰坚远海万林枯。春风已到屠苏畔，明日尧尊遍九衢。
除夕偶成·其二
作者：周伯琦
朝代：元

随缘合蜡答年除，桃板新书两两符。久直承明思保障，敢尘郎府列依乌。椒盘遂有邻人送，尊酒还将禄米沽。白发慈亲应远念，庭前诸弟綵衣娱。
雪巢诗为赵允升左司赋
作者：周伯琦
朝代：元

巢居何所有，积雪照昊穹。玉井抚太华，阴崖瞰九嵏。户牖皆天成，鸾鹄相追从。调息室生白，吐辞夜纡虹。凝冱虽有时，冰玉储心胸。坎象原气和，乾德函年丰。二实默循环，生生妙无穷。梁园哆文藻，西岭泥寂空。孰如一枝安，中有泽物功。慭哉清苦志，宛矣前贤风。
题云州老人刘寿云诗卷
作者：周伯琦
朝代：元

云州州在万山间，万骑年年来往喧。独向白云深处住，不知人世有高轩。东阡种粟西畦菜，凿石得泉如蜜甜。土酥瀹羹可供客，绕膝孙曾挽白？。
题云州老人刘寿云诗卷·其一
作者：周伯琦
朝代：元

云州州在万山间，万骑年年来往喧。独向白云深处住，不知人世有高轩。
题云州老人刘寿云诗卷·其二
作者：周伯琦
朝代：元

东阡种粟西畦菜，凿石得泉如蜜甜。土酥瀹羹可供客，绕膝孙曾挽白？。
题云州老人刘寿云诗卷·其二
作者：周伯琦
朝代：元
体裁：七言绝句

东阡种粟西畦菜，凿石得泉如蜜甜。土酥瀹羹可供客，绕膝孙曾挽白�。
题南阳诸葛庙
作者：周伯琦
朝代：元
体裁：七言律诗

剑江流水绿沄沄，五丈原头日又曛。旧业未能归后主，大星先已落前军。南阳祠庙荒秋草，西蜀关山隔暮云。正统不惭传万古，莫将成败论三分。
题右丞相亲写墨竹赠集贤大学士吴行可
作者：周伯琦
朝代：元

相君手种双琅玕，灵根得地元气蟠。清风白昼扫阴曀，虚心劲节参云端。凤池幽赏忽见此，箫韶隐隐来鹓鸾。天真洒落运生意，笔力浩瀚回狂澜。伯夷高洁伊尹任，中立不倚世所难。瀛洲老仙永为好，直道相期保岁寒。
题大别山禹柏图
作者：周伯琦
朝代：元

大别山前古柏寺，神禹当年手自栽。精灵上天宰溟漠，根荄得地形崔嵬。蛟龙作枝辰角化，金石为骨元气胚。谁其配之鲁庭桧，空中云雾时往来。
题孤山林和靖亭
作者：周伯琦
朝代：元

孤山湖水上，犹有隐君亭。野鹤箫声寂，丛梅夏叶青。薄云笼几杖，微雨净轩棂。坡老扁舟兴，高风作港名。